title: Vahliaceae

text: Kasvit ovat tiheän rauhaskarvoituksen peittämiä ruohoja tai pieniä pensaita. Lehdet ovat vastakkaisesti, ehyitä. Kukat ovat pieniä ja eriteräisiä, ne sijaitsevat periaatteessa viuhkomaisissa kukinnoissa. Sikiäin on kehänalainen ja kahden tai kolmen emilehden muodostama, mesiäisellinen, yksilokeroinen ja kärki-istukallinen; istukassa on paljon siemenaiheita. Vartalot ovat erillisiä, luotit vaihtelevissa määrin pallomaisia. Hedelmä on liiteluomainen kota, jota verhiö ympäröi. Siemenvalkuainen eli endospermi on niukka.


title: Vahliaceae

text: Heimo/suku kasvaa Afrikassa, Madagaskarissa ja Intiassa.


title: Vahliaceae

text: Vahliaceae-heimon ainoa suku sisältää kahdeksan lajia. Ne on aikaisemmin viety Saxifragales-lahkoon. Heimo odottaa vielä varmistusta lahkoasemastaan, se lienee kuitenkin sukua Solanales-lahkolle (mm. koisokasvit).


title: Care.com

text: Care.com on yhdysvaltalainen kotipalveluja välittävää internet-portaalia ylläpitävä osakeyhtiö. Portaalilla on 22 miljoonaa jäsentä 19 maassa, ja sivustolla vierailee 6,4 miljoonaa ihmistä kuukaudessa. Uusi työtarjous sivustolle lisätään keskimäärin 30 sekunnin välein Care.com listautui New Yorkin pörssiin 24. tammikuuta 2014.


title: Care.com

text:
Aiemmin Upromise ja TheLadders.com-sivujen parissa työskennellyt Sheila Lirio Marcelo sai ajatuksen Care.comin perustamisesta, kun hän kohtasi ongelmia löytää hoitoapua esikoislapselleen. Hänen isänsä sai sydänkohtauksen hoitaessaan Marcelon toista lasta, ja Marcelolla oli ongelmia löytää sekä lasten- että sairaanhoitoapua.
Kun Care.com-sivusto aloitti toimintansa vuonna 2007, se välitti lastenhoitajia, tukiopettajia, eläintenhoitoa ja vanhustenhoitoa. Tämän jälkeen sivusto on laajentanut toimintaansa muun muassa kodinhoitoon ja erityistarpeisille lapsille suunnattuihin palveluihin.


title: Care.com

text: Care.comin käyttö perustuu profiilin luomiselle. Sivustolle on mahdollista luoda joko profiili avun etsimiseen tai profiili, jonka avulla voi etsiä töitä. Apua etsivät voivat etsiä palveluntarjoajia, lisätä työtarjouksia ja selata palveluntarjoajien profiileja ilmaiseksi. Voidakseen ottaa yhteyttä palveluntarjoajiin, avunhakijoiden tulee hankkia yhden, kolmen tai kuuden kuukauden Premium-jäsenyys. Työtä etsiville palvelun käyttö on maksutonta.


title: Care.com

text:
Care.com laajeni Isoon-Britanniaan huhtikuussa 2012, ja samana vuonna palvelu aloitti toimintansa myös Kanadassa.
Heinäkuussa Care.com hankki saksalaisen Besser Betreut GmbH –osakeyhtiön laajentuen samalla viiteentoista maahan.
Elokuussa 2012 Care.com hankki teksasilaisen Breedlove & Associates-yrityksen.


title: Haukka (sarjakuvahahmo)

text: Haukka (), oikealta nimeltään Sam Wilson, on Marvel-kustantamon sarjakuvien supersankarihahmo. Hahmon loivat Stan Lee ja Gene Colan. Hän esiintyi ensi kerran vuonna 1969 "Kapteeni Amerikka"-sarjakuvan numerossa 117. Hahmo on Marvelin historian toinen tummaihoinen supersankari, Mustan Pantterin jälkeen.


title: Haukka (sarjakuvahahmo)

text: Wilson on toiminut myös itse Steve Rogersin alias Kapteeni Amerikan taistelutoverina. Toisinaan hän on myös toiminut itse Kapteeni Amerikkana Rogersin pyynnöstä. Hänen veljenpoikansa Jim Wilson taas on Hulkin ja Rick Jonesin ystävä.


title: Haukka (sarjakuvahahmo)

text: Toukokuussa 2011 Haukka sijoittui IGN:n 100 parhaan sarjakuvasupersankarin äänestyksessä sijalle 96.


title: Haukka (sarjakuvahahmo)

text: Haukka esiintyy myös Marvel Cinematic Universen elokuvissa, joissa häntä näyttelee Anthony Mackie. Hahmo esiintyi niissä ensi kerran elokuvassa "" (2014) ja hänet nähtiin myös elokuvissa "" (2015), "Ant-Man" (2015), "" (2016) ja "" (2018).


title: Konkalammen hyppyrimäet

text: Konkalammen hyppyrimäet on kolmen hyppyrimäen muodostama mäkihypyn suorituspaikka Konkalammen hiihtokeskuksessa Rautjärven Simpeleellä.


title: Konkalammen hyppyrimäet

text: Konkalammen hyppyrimäistä suurin on K38 -mäki, keskimmäinen K20 -mäki ja pienin K12 -mäki. Mäissä ei ole muovitusta.


Konkalammen hyppyrimäet


title: Tornion raatihuone

text: Tornion raatihuone on Tornion keskustassa sijaitseva Suomen Lapin ainoa raatihuoneena toiminut rakennus. Kun Tornion viides raatihuone paloi 1871, uusi raatihuone päätettiin rakentaa Hallituskadulle. Lääninarkkitehti Frans Wilhelm Lüchowin suunnittelema rakennus valmistui 1875. Nikkari- eli sveitsiläistyylisessä rakennuksessa on uusrenessanssin piirteitä. Rakennuksen keskiosa on kaksikerroksinen ja harjalla on torni. Raatihuone on toiminut hallinto- ja oikeustalona ja toimistotiloina.


title: Tornion raatihuone

text: Museovirasto on luokitellut raatihuoneen ja Tornion kirkon alueen sekä Rantakadun ja Keskikadun puutalokorttelit Suomen valtakunnallisesti merkittäviin rakennettuihin kulttuuriympäristöihin.


title: Hästö-Busö

text: Hästö-Busö tai Hästö Busö on Suomenlahden saari Tvärminnen lähellä Raaseporin kaupungin alueella (aiemmin Tammisaarta). Saarella on Suomenlahden meripuolustusalueeseen kuuluva vartiolinnake.


title: Hästö-Busö

text: Venäläiset linnoittivat saarta jo 1910-luvulla.


title: Hästö-Busö

text: Hästö-Busö kuului Neuvostoliiton talvisodan jälkeen saamaan Hangon vuokra-alueeseen. Jatkosodan alussa venäläiset hyökkäsivät sieltä käsin suomalaisten hallussaan pitämille lähisaarille heinäkuussa 1941.


title: Arthur Abele

text: Arthur Abele (s. 30. heinäkuuta 1986 Mutlangen) on saksalainen moniottelija. Hänen ennätyksensä kymmenottelussa on Ratingenissa vuonna 2016 oteltu 8605 pistettä. 184 senttimetriä pitkä ja 80 kilogrammaa painava Abele edustaa SSV Ulm 1846 -seuraa.


title: Arthur Abele

text: Abele sai hopeaa alle 20-vuotiaiden EM-kilpailuissa Kaunasissa 2005. Hän kilpaili vuoden 2008 kesäolympialaisissa Pekingissä, jossa hän joutui keskeyttämään loukkaantumisen takia. Tuo vamma piti hänet sivussa vuoteen 2013 asti. MM-kilpailuihin Abele on osallistunut vuonna 2007, jolloin hän oli yhdeksäs. Loukkaantumisensa jälkeen Abele on saavuttanut sisäratojen EM-hopeaa vuodelta 2015 Prahasta sekä viidennen sijan vuoden 2014 EM-kilpailuista Zürichistä. Rion olympialaisissa 2016 hän sijoittui 15:nneksi.


title: Arthur Abele

text: Berliinin 2018 EM-kilpailuissa Abele voitti kultaa 8431 pisteellä.


title: Ansar al-Sharia (Libya)

text: Ansar al-Sharia (suom. "Islamilaisen lain kannattajat Libyassa") oli Libyassa toiminut islamistijärjestö. Se muodostettiin Libyan sisällissodan aikana ja se otti osaa myös Libyan toiseen sisällissotaan. Järjestön päätukikohta oli Itä-Libyan Bengasin kaupungissa. Toukokuussa 2017 järjestö ilmoitti lakkauttavansa toimintansa.


title: Ansar al-Sharia (Libya)

text: Ansar al-Sharia muodostui vuonna 2011 alkaneen Libyan sisällissodan myötä useiden eri puolisotilaallisten joukkojen jäseten yhteenliittymänä. Virallisesti se perustettiin kesäkuussa 2012. Järjestö nousi uutisotsikoihin kun sitä syytettiin Benghazissa Yhdysvaltojen konsulaattia vastaan tehdystä hyökkäyksestä syyskuussa 2012, jossa kuoli komen muun amerikkalaisen ohella Yhdysvaltojen Libyan suurlähettiläs Christopher Stevens. Lokakuussa samana vuonna järjestö otti yhteen muiden kaupungin aseellisten joukkojen kanssa ja vähensi lopulta sotilaallista läsnäoloaan alueella keskittyen enemmän paikallisen kannatuksen keäykseen tähtäävään avustustyöhön. Toukokuusta 2014 alkaen järjestö taisteli kenraali Khalifa Haftarin joukkoja vastaan Libyan toisessa siällissodassa. Saman vuoden puolella järjestöä johtanut Mohammad al-Zahawi haavoittui taisteluissa ja kuoli myöhemmin sairaalassa. Toukokuussa 2017 järjestö ilmoitti lakkauttavansa toimintansa järjestön kärsittyä raskaita tappioita Haftarin joukkoja vastaan Bengasissa.


title: Ansar al-Sharia (Libya)

text: Ansal al-Sharian uskotiin oleen al-Qaedan paikallinen peitejärjestö, joka harjoitti avustustyötä välttääkseen al-Qaedan nimen huonoa mainetta. Järjestö itse on kiisti yhteydet muihin järjestöihin. Tunisian viranomaiset ovat syyttäneet Libyan Ansar al-Shariaa aseiden toimittamisesta Tunisiassa toimivalle saman nimiselle järjestölle. Järjestön itsensä mukaan sillä oli noin 300 jäsentä, mutta joidenkin arvioiden mukaan heidän todellinen määränsä saattoi olla jopa 5 000.


title: Pablo Torrijos

text: Pablo Torrijos Navarro (s. 12. toukokuuta 1992 Castellón de la Plana) on espanjalainen kolmiloikkaaja. Torrijosin ulkoratojen ennätys on kesäkuussa 2017 hypätty 16,96 ja sisäratojen ennätys vuoden 2015 sisäratojen EM-kilpailuiden finaalissa hypätty 17,04, joka on myös Espanjan ennätys. Torrijos edustaa Playas de Castellónia.


title: Pablo Torrijos

text: Torrijos saavutti hopeaa sisäratojen EM-kilpailuista Prahasta maaliskuussa 2015 Espanjan ennätyksellä 17,04. Hän kilpaili myös vuoden 2014 EM-kilpailuissa Zürichissä, jossa hän oli finaalin kahdeksas tuloksella 16,56. Hän karsiutui loppukilpailusta Pekingin MM-kilpailuissa 2015. Seuraavana vuonna hän sijoittui seitsemänneksi Portlandin MM-hallikilpailuissa ja kahdeksanneksi Amsterdamin EM-kilpailuissa sekä karsiutui loppukilpailusta Rio de Janeiron olympialaisissa. Belgradin sisäratojen EM-kilpailuissa 2017 hän oli yhdeksäs ja saman vuoden Lontoon MM-kilpailuissa kymmenes.


title: Pablo Torrijos

text: Pituushypyssä Torrijosin ennätys on 756.


title: Richard Kilty

text: Richard Kilty (s. 2. syyskuuta 1989 Stockton on Tees, Englanti) on brittiläinen pikajuoksija. Hän kilpailee ulkoradoilla 100 ja 200 metrillä. 100 metrillä hänen ennätyksensä on vuonna 2016 Hexhamissa juostu 10,01 ja 200 metrillä vuonna 2013 La Chaux-de Fondsissa juostu 20,34. Kilty edustaa North East Countiesia.


title: Richard Kilty

text: Kilty sai hopeaa 4 × 100 metrin viestissä alle 20-vuotiaiden EM-kilpailuissa Hengelossa 2007 ja alle 23-vuotiaiden EM-kilpailuissa Ostravassa 2011. Hän voitti kultaa vuoden 2014 sisäratojen MM-kilpailuiden 60 metrin juoksussa ennätysajallaan 6,49. Hän kuului Britannian pronssijoukkueeseen 4 × 100 metrin viestissä IAAF World Relays-kilpailuissa 2014. Kilty voitti Englannin väreissä hopeaa 4 × 100 metrin viestistä vuoden 2014 Kansainyhteisön kisoista Glasgow'sta. Vuoden 2014 EM-kilpailuista Zürichistä hän saavutti kultaa 4 × 100 metrin viestistä.


title: Richard Kilty

text: Kilty saavutti kultaa 60 metriltä myös vuoden 2015 sisäratojen EM-kilpailuista Prahasta ajalla 6,51. Pekingin MM-kilpailuissa 2015 hän karsiutui 100 metrin välierissä. Amsterdamin EM-kilpailuissa 2016 hänet hylättiin 100 metrin loppukilpailussa. Rio de Janeiron olympialaisissa 2016 hän kuului viidenneksi sijoittuneeseen Britannian pikaviestijoukkueeseen. Hän voitti 60 metrin sisäratojen Euroopan-mestaruuden Belgradissa 2017 ajalla 6,54. Hän voitti kultaa 4 × 100 metrin viestissä Gold Coastin Kansainyhteisön kisoissa 2018.


title: Ebba Andersson

text: Ebba Andersson (s. 10. heinäkuuta 1997) on ruotsalainen maastohiihtäjä, joka edustaa Sollefteå Skidor IF -seuraa.


title: Ebba Andersson

text: Andersson saavutti nuorten MM-kilpailuissa Almatyssa 2015 pronssia 10 kilometrin yhdistelmäkilpailussa. Râșnovissa 2016 hän voitti maailmanmestaruuden 10 kilometrin vapaan hiihtotavan kilpailussa ja viestissä. Soldier Hollow'ssa 2017 saavutti kultaa 5 kilometrin vapaan kilpailussa ja hopeaa 10 kilometrin yhdistelmäkilpailussa.


title: Ebba Andersson

text: Andersson hiihti Lahden MM-kilpailuissa 2017 kolmannen osuuden Ruotsin hopeajoukkueessa 4 × 5 kilometrin viestissä. Henkilökohtaisilla matkoilla hän sijoittui 30 kilometrin vapaan hiihtotavan yhteislähtökilpailussa 17:nneksi ja 15 kilometrin yhdistelmähiihdossa 22:nneksi. Pyeongchangin talviolympialaisissa 2018 Andersson saavutti hopeaa Ruotsin naisten 4 × 5 kilometrin viestijoukkueessa. Hän sijoittui 15 kilometrin yhdistelmähiihdossa neljänneksi sekä 10 kilometrin vapaalla ja 30 kilometrin perinteisellä 13:nneksi.


title: Ebba Andersson

text: Maastohiihdon maailmancupissa Andersson kilpaili ensimmäisen kerran helmikuussa 2015 Östersundin 10 kilometrin vapaan hiihtotavan kilpailussa, jossa hän sijoittui 16:nneksi. Kymmenen parhaan joukkoon hän sijoittui ensimmäisen kerran oltuaan viides Planican 10 kilometrin perinteisen hiihtotavan kilpailussa tammikuussa 2018. Ensimmäisen palkintosijansa hän saavutti oltuaan kolmas Rukan 10 kilometrin perinteisen hiihtotavan kilpailussa marraskuussa 2018. Hänen paras saavutuksensa maailmancupissa on toinen sija Lillehammerin Nordic opening -tapahtuman vapaan hiihtotavan 10 kilometrillä ja kokonaiskilpailussa joulukuussa 2018 sekä Otepään 10 kilometrin perinteisen hiihtotavan kilpailussa tammikuussa 2019. Ulricehamnin 10 kilometrin vapaan hiihtotavan kilpailussa hän oli kolmas tammikuussa 2019.


title: Ebba Andersson

text: Andersson on kilpaillut myös kestävyysjuoksussa. Vuonna 2013 hän sijoittui 12:nneksi maastojuoksun EM-kisoissa 19-vuotiaiden sarjassa ja vuonna 2015 kuudenneksi 3 000 metrin juoksussa alle 20-vuotiaiden EM-kilpailuissa. Suomi–Ruotsi-maaottelussa hän voitti tyttöjen 3 000 metrin juoksun vuosina 2013 ja 2014.


title: Sofie Nordsveen Hustad

text: Sofie Nordsveen Hustad (s. 26. marraskuuta 1996) on norjalainen maastohiihtäjä, joka edustaa Nes Ski -seuraa.


title: Sofie Nordsveen Hustad

text: Almatyn nuorten MM-kilpailuissa 2015 Hustad saavutti kultaa 10 kilometrin yhdistelmäkilpailussa sekä Norjan viestijoukkueessa.


title: Kimmo Mörö

text: Kimmo Mörö (s. 1. huhtikuuta 1963 Jämsä) on entinen suomalainen jalkapalloilija. Pelipaikaltaan hän oli keskuspuolustaja tai hyökkääjä..


title: Kimmo Mörö

text: Mörö aloitti uransa hyökkääjänä Jämsän Pallossa. Hän siirtyi kaudeksi 1984 Tampereen Pallo-Veikkoihin, jossa pelasi kauteen 1987 asti. Vuonna 1989 hän pelasi III divisioonan Jämsänkosken Ilveksessä.


title: Kimmo Mörö

text: Vuodet 1990–1991 Mörö pelasi Veikkausliigan Tampereen Ilveksessä. Otteluita kertyi 36 ja maaleja yksi. Vuonna 1990 Mörö voitti Ilveksen kanssa Suomen Cupin. Cup-voiton ansiosta hän pelasi seuraavana vuonna Cup-voittajien cupissa yhden ottelun.


title: Kimmo Mörö

text: Vuodet 1993–1994 Mörö pelasi jälleen Kolmosessa JIlveksessä.. Vuosina 1996–2005 hän edusti Kakkosen Kaskö IK:ta, jonka paidassa hän lopetti uransa 42-vuotiaana vuonna 2005.


title: Mikaela Tommy

text: Mikaela Tommy (s. 10. toukokuuta 1995) on kanadalainen alppihiihtäjä, joka edustaa Edelweiss Ski Clubia.


title: Mikaela Tommy

text: Alppihiihdon maailmancupissa Tommy kilpaili ensimmäisen kerran Mariborin suurpujottelussa tammikuussa 2013. Ensimmäiset maailmancupin pisteensä hän saavutti oltuaan 27:s Squaw Valleyn suurpujottelussa maaliskuussa 2017. Parhaimmillaan hän on sijoittunut 19:nneksi Courchevelin suurpujottelussa joulukuussa 2018.


title: Mikaela Tommy

text: Vailin / Beaver Creekin MM-kilpailuissa 2015 Tommy sijoittui suurpujottelussa 22:nneksi. Sankt Moritzin MM-kilpailuissa 2017 hän oli supersuurpujottelussa 22:s. Nuorten MM-kilpailuissa hän sijoittui suurpujottelussa neljänneksi 2015.


title: Rulla-ampumahiihto

text: Rulla-ampumahiihto on urheilulaji, jossa yhdistyvät rullahiihto ja ammunta. Hiihdossa käytetään vapaata tyyliä (eli luisteluhiihtoa) ja ammunta suoritetaan pienoiskiväärillä. Alustana käytetään asvalttia ja yli 17-vuotiaiden sarjoissa asetta kannetaan hiihtosuorituksen aikana selässä. Kilpailusta riippuen ammutaan kaksi tai neljä kertaa 50 metrin etäisyydeltä. Ammunta suoritetaan joko makuu- tai pystyasennosta yli 17-vuotiaiden sarjoissa ja sitä nuoremmissa vain makuulta. Makuulta taulun halkaisija on 4 cm ja pystystä 11 cm. Ohilaukauksesta seuraa kilpailumuodosta riippuen sakkokierros tai loppuaikaan lisätään minuutti. Hiihtomatkat vaihtelevat iästä ja sukupuolesta riippuen kolmesta kilometristä 20 kilometriin. Lisäksi kilpaillaan viesteissä, joissa on käytössä kolme varapatruunaa urheilijaa kohti. Henkilökohtaiset kilpailumuodot ovat pikakilpailu, takaa-ajokilpailu, normaalikilpailu, yhteislähtö ja super sprint. Kansainvälinen ampumahiihtoliitto järjestää vuosittain rulla-ampumahiihdon maailmanmestuuskilpailut.


title: Pétros Kanakoúdis

text: Pétros Kanakoúdis (; s. 16. huhtikuuta 1984 Thessaloniki, Kreikka) on kreikkalainen jalkapalloilija, joka edustaa Veikkausliigassa pelaavaa FC Inter Turkua. Hän on pelipaikaltaan vasen laitapuolustaja.


title: Pétros Kanakoúdis

text: Kanakoúdis aloitti ammattilaisuransa kasvattajaseurassaan PAOK:issa vuonna 2001, jossa hän pelasi vain yhden ottelun kausina 2001–2005. Kanakoúdis vietti puolitoista kautta lainalla Kreikan kolmanneksi korkeimman sarjatason ILTEX Lykoissa. Kauden 2005–2006 Kanakoúdis edusti toisen sarjatason Veriaa. Vuodet 2006–2009 hän pelasi Kreikan Superliigan Asteras Tripolisissa. Heinäkuussa 2009 Kanakoúdis siirtyi PAS Gianninaan. Yhden kauden jälkeen hän siirtyi kotikaupunkinsa Iraklikseen.


title: Pétros Kanakoúdis

text: Heinäkuussa 2011 Kanakoúdis siirtyi pääsarjajoukkue Doxa Dramaan. Kauden puolivälissä hän siirtyi sarjatasoa alemmaksi Veriaan. Kanakoúdis pelasi kauden 2012–2013 Superliigan Plataniasissa. Heinäkuussa 2013 hän siirtyi Apollon Smyrnikseen.


title: Pétros Kanakoúdis

text: Heinäkuussa 2014 Kanakoúdis siirtyi AO Kerkyraan, jossa hän pelasi vain marraskuuhun asti. Helmikuussa 2015 Kanakoúdis tuli testiin Veikkausliigan FC Inter Turkuun ja hän esitti lupaavia otteita Liigacupissa. Kuukauden kuluttua Kanakoúdis teki yksivuotisen sopimuksen FC Interin kanssa.


title: Pétros Kanakoúdis

text: Kanakoúdis on pelannut Kreikan alle 21-vuotiaiden maajoukkuessa vuonna 2005 kahdeksan ottelua.


title: Saint-Rémy-lès-Chevreuse

text: Saint-Rémy-lès-Chevreuse on Ranskan kunta Yvelinesin departementissa Île-de-Francen alueella. Se sijaitsee Pariisin lounaispuolella ja on osa Pariisin esikaupunkialuetta. Kunta on hyvien moottoritieyhteyksien varrella ja siellä on Pariisin lähiliikenteen RER-junan B-linjan päätepysäkki. Saint-Rémy-lès-Chevreuse kuuluu osana Parc naturel régional de la Haute Vallée de Chevreusen luonnonpuistoon.


title: Macarena Simari Birkner

text: Macarena Simari Birkner (s. 22. marraskuuta 1984 San Carlos de Bariloche) on argentiinalainen alppihiihtäjä, joka edustaa Club Andino Bariloche -seuraa.


title: Macarena Simari Birkner

text: Simari Birkner on osallistunut MM-kilpailuihin seitsemän kertaa; St. Antonissa 2001 hän oli pujottelussa 32:s ja suurpujottelussa 43:s, St. Moritzissa 2003 hän oli alppiyhdistetyssä 21:s ja pujottelussa 37:s, Santa Caterinassa 2005 hän oli pujottelussa 26:s ja suurpujottelussa 43:s, Val d’Isèressa 2009 hän oli superalppiyhdistetyssä 23:s, syöksylaskussa 30:s, pujottelussa 30:s ja suurpujottelussa 37:s, Garmisch-Partenkirchenissa 2011 hän oli superalppiyhdistetyssä 21:s, syöksylaskussa 31:s, pujottelussa 34:s ja suurpujottelussa 56:s, Schladmingissa 2013 hän oli superalppiyhdistetyssä 26:s ja pujottelussa 50:s sekä Vailissa / Beaver Creekissä 2015 alppiyhdistetyssä 21:s, pujottelussa 34:s, syöksylaskussa 34:s ja supersuurpujottelussa 37:s.


title: Macarena Simari Birkner

text: Simari Birkner on osallistunut olympialaisiin neljä kertaa; Salt Lake Cityssä 2002 hän oli alppiyhdistetyssä 17:s, supersuurpujottelussa 31:s, syöksylaskussa 34:s ja suurpujottelussa 39:s, Torinossa 2006 hän oli alppiyhdistetyssä 26:s, suurpujottelussa 31:s ja pujottelussa 36:s, Vancouverissa 2010 hän oli superalppiyhdistetyssä 26:s, syöksylaskussa 31:s, supersuurpujottelussa 32:s, pujottelussa 36:s ja suurpujottelussa 45:s sekä Sotšissa 2014 superalppiyhdistetyssä 20:s, supersuurpujottelussa 26:s, pujottelussa 27:s, syöksylaskussa 32:s ja suurpujottelussa 39:s.


title: Macarena Simari Birkner

text: Alppihiihdon maailmancupissa Simari Birkner kilpaili ensimmäisen kerran Sestrieren pujottelussa joulukuussa 1999. Ensimmäiset maailmancupin pisteensä hän saavutti San Sicarion alppiyhdistetyssä helmikuussa 2005 oltuaan 20:s. Toisen kerran hän ylsi maailmancupin pisteille oltuaan 25:s Lenzerheiden alppiyhdistetyssä maaliskuussa 2016.


title: Macarena Simari Birkner

text: Alppihiihtäjät Cristian Javier Simari Birkner ja María Belén Simari Birkner ovat hänen sisaruksiaan. Simari Birknerillä on lapsi alppihiihtäjä Noel Baxterin kanssa.


title: Holografinen periaate

text: Holograafinen periaate on säieteorioiden ja oletettavasti myös kvanttigravitaation ominaisuus, jonka mukaan avaruuden tilavuuden voidaan ajatella olevan osa raja-aluetta. Se on todennäköisesti valonkaltainen raja kuten gravitaatiohorisontti. Hollantilainen fyysikko Gerardus ’t Hooft esitti vuonna 1984 ensimmäisenä holografiaperiaatteen ja Leonard Susskind antoi sille tarkan säieteoreettisen tulkinnan yhdistellen omia ideoitaan 't Hooftin ja Charles Thornin aikaisempiin ideoihin. Raphael Bousso toi esille, että Thorn havaitsi vuonna 1978 säieteorian sallivan alempiulotteisen tulkinnan, jossa gravitaatio tulee esille niin kutsutun holografisen tavan takia.


title: Holografinen periaate

text: Yleismaallisesti teorian mukaan koko universumin voidaan ajatella olevan kaksiulotteinen informaatiostruktuuri, joka on "maalattu" kosmologiseen horisonttiin. Täten tutut kolme dimensiota olisivat pätevä määritelmä vain makroskooppisilla mittakaavoilla ja matalilla energioilla. Kosmologista holografiaa ei ole todistettu matemaattisen tarkasti, osaksi koska kosmologisella horisontilla on ajan kuluessa kasvava äärellinen alue.


title: Holografinen periaate

text: Musta-aukkotermodynamiikka inspiroi holografisen periaatteen kehittämistä. Musta-aukkotermodynamiikka otaksuu, että maksimientropia missä tahansa alueessa skaalautuu säteen neliön eikä kuutioon, kuten voitaisiin olettaa. Mustan aukon tapauksessa oivallettiin, että kaikkien mustan aukon sisään pudonneiden kappaleiden informaatiosisältö saattaisi sisältyä kokonaan tapahtumahorisontin pinta-epävakaisuuksiin. Holografinen periaate ratkaisee mustan aukon informaatioparadoksin säieteoriaan vedoten.


title: Holografinen periaate

text: Siitä huolimatta Einsteinin yhtälöiden klassiset ratkaisut mahdollistavat suuremmat entropia-arvot kuin mitä pinta-alalaki sallii. Täten entropia-arvot olisivat suuremmat kuin mustan aukon entropia-arvot. Nämä ratkaisut ovat niin kutsuttuja "Wheelerin kultapusseja". Tällaisten ratkaisujen olemassa olo on ristiriidassa holograafisen tulkinnan kanssa eikä niiden vaikutusta kvanttigravitaatioteoriaan eikä holografiseen periaatteeseen vielä ymmärretä.


title: Holografinen periaate

text: Kappale, jolla on entropiaa, on mikroskooppisella tasolla satunnainen, kuten kuuma kaasu. Koska mustat aukot ovat Einsteinin yhtälöiden tarkkoja ratkaisuja, niillä ei oletettu olevan entropiaa.


title: Holografinen periaate

text: Jacob Bekenstein kuitenkin huomasi, että tämä on ristiriidassa termodynamiikan toisen lain kanssa. Jos entropiaa omaava kuuma kaasu joutuisi mustaan aukkoon, niin entropiaa häviäisi. Yksi tapa välttää ristiriita termodynamiikan toisen lain kanssa on se, että mustat aukot ovat satunnaisobjekteja, jotka omaavat hyvin suuren entropian.


title: Holografinen periaate

text: Bekenstein oletti mustien aukkojen olevan maksimientropiakappaleita. Niillä olisi suurempi entropia kuin millään muulla saman tilavuuden omaavilla kappaleilla. Ainoa tunnettu raja on gravitaatio; liian suurienerginen kaasu romahtaa mustaksi aukoksi. Bekenstein käytti tätä tietoa asettaakseen ylärajan entropialle tietyssä avaruusalueessa. Yläraja on verrannollinen alueen pinta-alaan. Hänen johtopäätöksensä mukaan mustan aukon entropia on suoraan verrannollinen tapahtumahorisontin pinta-alaan.


title: Monika Kuszyńska

text: Monika Kuszyńska (s. 14. tammikuuta 1980 Łódź) on puolalainen laulaja. Hän edusti maataan Eurovision laulukilpailussa 2015 kappaleella ”In The Name of Love”. Kappale pääsi finaaliin, jossa sijoittui 23. sijalle 10 pisteellään. Hän oli Varius Manx -yhtyeen laulaja.


title: Monika Kuszyńska

text: 28. toukokuuta 2006 Kuszyńska oli palaamassa yhtyeensä kanssa keikalta Miliczista. Auto ajautui pois tieltä osuen puuhun. Kuszyńska loukkaantui vakavasti ja halvaantui vyötäröstä alaspäin. Vuonna 2011 hän meni naimisiin Jakub Raczyńskin kanssa.


title: Saint George (Antigua ja Barbuda)

text: Saint George on yksi Antigua ja Barbudan kuudesta kunnasta. Alueen pinta-ala on 26 km ja väkiluku oli 8 055 vuonna 2011. Kunnan alueella sijaitsee V. C. Birdin lentoasema.


title: Etelä-Böömin lääni

text:
Etelä-Böömin lääni () on yksi Tšekin kolmestatoista läänistä.
Sen pääkaupunki on České Budějovice.


title: Etelä-Böömin lääni

text: Vuonna 2014 läänissä oli noin 637 000 asukasta.


title: Etelä-Böömin lääni

text: Läänissä ei ole kovin runsaasti luonnonvaroja, Sieltä kaivetaan jossain määrin hiekkaa ja soraa. Kolmannes läänistä on metsää.


title: Mäkihyppy olympialaisissa

text: Mäkihyppy on kuulunut talviolympialaisten lajivalikoimaan Chamonixin vuoden 1924 olympialaisista lähtien. Näin ollen laji on yksi kuudesta alkuperäisestä talviolympialajista. Vuosina 1924-1960 olympialaisten ohjelmassa oli vain yksi mäkihyppykilpailu. Olympiahistorian alkuaikoina mäen korkeus vaihteli.


title: Mäkihyppy olympialaisissa

text: Vuoden 1964 talviolympialaisissa järjestettiin ensimmäistä kertaa kaksi tapahtumaa, kun ohjelmassa oli suurmäen ja normaalimäen kilpailut. Joukkuemäen kilpailu lisättiin ohjelmaan vuonna 1988. Naisten mäkihypyssä kilpailtiin ensimmäistä kertaa vuonna 2014. Menestyneimmät maat olympialaisten mäkihypyssä ovat Suomi ja Norja.


title: Plzeňin lääni

text:
Plzeňin lääni () on yksi Tšekin kolmestatoista läänistä.
Sen pääkaupunki on Plzeň.


title: Plzeňin lääni

text: Vuonna 2014 läänissä oli noin 573 500 asukasta. Noin kolmannes heistä asuu läänin pääkaupunki Plzeňissä, joka on Tšekin neljänneksi suurin kaupunki.


title: Taktitšeskoje raketnoje vooruženije

text: Korporatsija Taktitšeskoje raketnoje vooruženije, lyh. KTRV (), on myös englanninkielisellä nimellä Tactical Missiles Corporation tunnettu venäläinen aseteollisuuskonserni. Se on perustettu Venäjän presidentin vuonna 2002 antamalla asetuksella ja rekisteröity vuonna 2003. Yhtymän pääkonttori sijaitsee Moskovan aluen Koroljovissa. Konserni on laajentunut useaan otteeseen perustamisensa jälkeen. Nykyään (2015) konserniin kuuluu 24 tytäryritystä.


title: Taktitšeskoje raketnoje vooruženije

text: Konserni valmistaa muun muassa eri alustoilta laukaistavia meri- ja ilmatorjuntaohjuksia, ilmasta-maahan -ohjuksia ja risteilyohjuksia. Esimerkkejä ovat:


title: Taktitšeskoje raketnoje vooruženije

text: Tukholman kansainvälinen rauhantutkimusinstituutti SIPRIn maailman suurimpien aseteollisuusyritysten listalla KTRV nousi vuonna 2013 sijalle 46 yhteensä 2,23 miljardin dollarin asemyynnillään. Aseteollisuus muodosti SIPRI:n mukaan 92 prosenttia konsernin 2,42 mrd USD:n kokonaismyynnistä. Yhtymässä työskenteli noin 39 890 henkeä.


title: I’m Gonna Show You Crazy

text: I’m Gonna Show You Crazy on yhdysvaltalaisen laulaja-lauluntekijä Bebe Rexhan kappale hänen I Don't Wanna Grow Up-debyyttistudioalbumilta. Se julkaistiin tulevan albumin toisena singlenä 19. joulukuuta 2014. Sanoituksiltaan kappale kertoo laulajasta, joka hyväksyy ja myöntää olevansa ”hullu”, kuten sanoituksessa todetaan: "”Loco, maniac, sick bitch, psychopath,Yeah I’m gonna show you I’m gonna show you…”" Kappale on päässyt tähän mennessä listoille Norjassa, Ruotsissa ja Suomessa.


Saint Kitts ja Nevisin jalkapallomaajoukkue edustaa Saint Kitts ja Nevisiä miesten jalkapallon arvokisoissa. Sitä hallinnoi Saint Kitts ja Nevisin jalkapalloliitto. Joukkue ei ole koskaan selvinnyt MM-kisoihin, mutta on sijoittunut Karibian maiden välisessä Caribbean Cup-turnauksessa parhaimmillaan toiseksi vuonna 1997.


title: Saint Kitts ja Nevisin jalkapallomaajoukkue

text: Joukkue tunnetaan myös lempinimellä "The Sugar Boyz" (Sokeripojat), joka tulee saarella harjoitettavasta sokerinviljelyksestä.


title: Hääyö (täsmennyssivu)

text: Hääyö voi tarkoittaa ainakin seuraavia:


title: Nocturnal

text: Nocturnal on kuvanveistäjä Anu Kiiskisen suunnittelema ympäristötaideteos Arabianmäen puistossa Helsingin Toukolan kaupunginosassa.


title: Nocturnal

text: Arabianmäen puisto on rakennettu vuonna 1999. Nykyisen puiston ympärillä on vanhoja Arabian tehtaiden isännöitsijöiden asuntoina olleita huviloita ja puisto on rakennettu huviloiden puutarhapalstoille. Hämeentien toisella puolella on Arabian tehdasrakennuksia. Kiiskinen suunnitteli ympäristötaideteoksen luomaan yhteyttä puiston vanhojen puuhuviloiden ja kadun toisella puolella olevan Arabian tehtaan ja nykyisen taideteollisuuskeskuksen välille.


title: Nocturnal

text: Taideteos on sijoitettu kivetylle aukiolle puiston Hämeentien puoleiseen osaan.


title: Nocturnal

text: Teos muodostuu jonosta noin 7,5 metriä korkeita teräspylväitä, joiden yläosia yhdistää polveileva metallirakenne. Pylväsjono kaartuu aukiolla puolikaaren muotoon. Teoksen teräsosat ovat harmaita. Teräspylväissä on myös valaisimet.


title: Nocturnal

text: Anu Kiiskinen (s. 1964) on suomalainen kuvataiteen maisteri, jonka julkisia ympäristötaideteoksia on myös Mustankivenpuistossa Vuosaaren Kallahdessa.


title: Masaru Emoto

text: Vuodesta 1999 lähtien Emoto julkaisi monia kirjoja liittyen pääteokseensa "Messages from Water", jossa on kuvia jään kristallirakenteista ja koejärjestelyistä. Emoton ideat ovat esillä elokuvassa "What the Bleep Do We Know!?".


title: Masaru Emoto

text: Emoto syntyi Yokohamassa, Japanissa ja valmistui Yokohama Yliopistosta opiskellen kansainvälisiä suhteita. 1990-luvun puolivälissä hän alkoi opiskelemaan veden rakennetta tarkemmin.


title: Masaru Emoto

text: Emoto oli yleishyödyllisen yhteisön International Water For Life Foundationin presidentti. Säätiön päämaja on Oklahoma Cityssä Yhdysvalloissa. Emoto valmistui vaihtoehtoislääketieteen lääkäriksi intialaisesta Open International University for Alternative Medicine -yliopistosta vuonna 1992. Tällaisen tutkinnon hankkiminen onnistuu alle 500 yhdysvaltain dollarin maksua vastaan.


title: Masaru Emoto

text:
Emoto uskoi, että vesi on "todellisuutemme piirustus" ja, että emotionaalinen "energia" ja "värähtelyt" voisivat muuttaa veden fyysistä rakennetta. Emoton vesikristallikokeissa vesi altistettiin erilaisille sanoille, kuville ja musiikille. Sen jälkeen vesi jäädytettiin ja sen kristallirakenteen esteettisia ominaisuuksia tutkittiin mikroskooppivalokuvauksen avulla. Emoton tulkinnan mukaan positiivisille sanoille ja ajatuksille altistunut vesi kristalloituisi visuaalisesti kauniiseen muotoon, kun taas negatiivisille ajatuksille altistuneen veden kristallirakenne olisi ruma .
Emoton mukaan myös eri vesilähteet tuottaisivat erilaisen kristallirakenteen jäädyttäessä. Esimerkiksi vuoristovirran vesi tuottaisi kauniin geometrisen kristallirakenteen, mutta pilaantuneen veden kristallirakenne olisi ruma ja satunnainen. Emoto uskoi, että saastuneen veden kristallirakenne saataisiin palautua normaaliksi ultraviolettivalolle tai tietyille sähkömagneettisilla aallonpituuksille altistamisen jälkeen.


title: Masaru Emoto

text: Kriitikot ovat kritisoineet Emotoa koejärjestelyjen heikosta kontrollista ja yksityiskohtien pimittämisestä. Toinen "What The Bleep Do We Know?" -dokumentissä esiintynyt tutkija William A. Tillerin mukaan Emoton kokeet eivät ole tarpeeksi päteviä, koska niissä ei kontrolloitu veden superjäädyttämiseen liittyviä tekijöitä . Lisäksi Emotoa on kritisoitu koejärjestelyistä, joita voitaisiin manipuloida tai olisivat liian herkkiä inhimillisille virheille. Biokemisti ja Mikroskooppiasiantuntija William Reville kirjoitti, että "on hyvin epätodennäköistä, että Emoton väitteissä olisi mitään perää."


title: Masaru Emoto

text: "Skeptical Inquirerin" kirjoituksissa lääkäri Harriet A. Hall kirjoittaa Emoton tutkimuksista: "hankalaa nähdä, että kukaan voisi pitää niitä tieteenä". Biologi Tyler Volk kommentoi Emoton ideoita saastuneen veden puhdistamisesta levän avulla sanoen "Hänen puheillaan ei ole tietääkseni mitään tekemistä tieteen kanssa." Stephen Kiesling kirjoitti "Spirituality & Health Magazine" -lehdessä: "Ehkäpä Emoto on evankelista, joka arvostaa omaa julkikuvaansa enemmän kuin tiedettä. Tämä spiritualistinen opettaja voisi jatkossa keskittyä vähemmän kiitollisuuteen ja enemmän rehellisyyteen."


title: Masaru Emoto

text: Vuonna 2003 James Randi kutsui Emoton One Million Dollar Paranormal Challenge -kilpailuun. Emoto olisi ansainnut miljoona yhdysvaltain dollaria jos olisi pystynyt toistamaan kokeensa valvotuissa olosuhteissa. Emoto ei kuitenkaan osallistunut kilpailuun.


Jätenauhaa.. eli rakkautta koko kansalle on valenimillä esiintyneiden teatteriopiskelijoiden Johan Lewis & Korjaa Bois -huumori-rock-yhtyeen esikoisalbumi vuodelta 1977. Alkuperäiset luettelotunnukset LRLP 241.


title: Jokelan vankila

text: Jokelan vankila on Tuusulan kunnassa Jokelan rautatieaseman vieressä sijaitseva vankila. Vankila kuuluu Etelä-Suomen rikosseuraamusalueeseen. Siellä on 84 paikkaa suljetulla osastolla ja 40 paikkaa avovankilassa muurin ulkopuolella. Vankilan vangeista noin kolmasosa on ulkomaalaisia. Vankilassa on yleisölle avoin vankilamyymälä, jossa myydään vankien valmistamia tuotteita.


title: Hullu Pierrot

text: Hullu Pierrot () on Jean-Luc Godardin elokuva vuodelta 1965. Elokuva perustuu Lionel Whiten romaaniin "Obsession" (1962, suomennos "Kohti perikatoa" Vaasa oy, 1965). Elokuva oli menestys, 1,3 miljoonaa katsojaa.


title: Hullu Pierrot

text: "Hullu Pierrot" edustaa ranskalaista uutta aaltoa.


title: Hullu Pierrot

text: Yhdysvaltalainen kriitikko James Monaco kirjoittaa elokuvaa käsittelevässä artikkelissaan, että elokuva on ”romanssi sanan vanhimmassa, kuten myös kaikkein uusimmassa mielessä”, ja se myös tapahtuu samassa ympäristössä kuin monet keskiajan romanssit. Elokuva on murhenäytelmä, sillä päähenkilöiden välille ei synny yhteyttä. Sen tunnelma on "angst".


title: Hullu Pierrot

text: Elokuvan teeman Godard esittelee alussa. Ferdinand lukee tyttärelleen Elie Fauren taidehistoriasta kohdan Diego Velasquezin vanhuudesta: ”Saavutettuaan 50 vuoden iän Velasquez ei enää maalannut mitään konkreettista ja täsmällistä. Hän ajelehti läpi aineellisen maailman tunkeutuen sen läpi niin kuin ilma ja hämärä. Varjojen hohteessa hän vangitsi ennalta-arvaamattomia värivivahteita, jotka hän muunsi hiljaisuuden sinfoniansa näkymättömäksi sydämeksi... Tila vallitsi ylimpänä...”


title: Hullu Pierrot

text: Vuonna 2018 BBC:n kansainvälinen asiantuntijaraati äänesti "Hullun Pierrot’n" kaikkien aikojen sadan parhaan ei-englanninkielisen elokuvan joukkoon.


title: Demonnights

text: Demonnights on suomalaisen Finnforest-yhtyeen albumi vuodelta 1979. Alkuperäiset luettelotunnukset LRLP 306.


title: Oinaalan hyppyrimäet

text: Oinaalan hyppyrimäet on neljän hyppyrimäen muodostama mäkihypyn suorituspaikka Jämsän Jämsänkoskella.


title: Oinaalan hyppyrimäet

text: Oinaalan hyppyrimäet (K43, K22 ja K12) rakennettiin Jämsänkoskelle vuonna 1936 Jokilaakson Mäkiseuran toimesta. Vuonna 1960 hyppyrimäet jälleenrakennettiin samankokoisiksi ja K22 mäen alastulorinteeseen asennettiin muovitus.


title: Oinaalan hyppyrimäet

text: Kun hyppyrimäkien käyttöaste väheni hiljalleen, vuosina 2010–2012 K5 -mäki rakennettiin, kaikkien hyppyrimäkien alastulorinteet muovitettiin ja rakennettiin hyppyrimäkiin kastelujärjestelmä. Remontin yhteydessä Oinaalan hyppyrimäen K-piste siirtyi 45 metriin ja sen kääntöpaikalle rakennettiin koekäyttöön Skitrax JP -alusta tavallisesti käytetyn nurmikon sijaan. Skitrax JP -alustan testitilaisuudessa kesäkuussa 2011 hyppääjät kehuivat uutta alustaa erinomaiseksi.


title: Oinaalan hyppyrimäet

text: Oinaalan hyppyrimäen K-piste sijaitsee 45 metrissä ja HS-piste 50 metrissä, mäen alastulorinteessä on muovitus.


title: Oinaalan hyppyrimäet

text:
Mäkiennätyksen 45,5 metriä on hypännyt Lauri Massinen.
Kesämäkiennätyksen 43,0 metriä on hypännyt Arttu Huovinen.
Naisten kesämäkiennätyksen 27,5 metriä on hypännyt Vilma Meis.
Mäen K-piste sijaitsee 22 metrissä, mäen alastulorinteessä on muovitus.


title: Oinaalan hyppyrimäet

text:
Kesämäkiennätyksen 21,0 metriä ovat hypänneet Juho Pitkänen ja Samuli Kankaanpää.
Naisten kesämäkiennätyksen 19,5 metriä on hypännyt Laura Äikiä.
Mäen K-piste sijaitsee 12 metrissä, mäen alastulorinteessä on muovitus.


title: Oinaalan hyppyrimäet

text:
Kesämäkiennätyksen 10,5 metriä ovat hypänneet Eeli Keränen ja Leevi Olkkonen.
Naisten kesämäkiennätyksen 10,5 metriä ovat hypänneet Minja Korhonen ja Sofia Mattila.


title: Vilim Posinković

text: Vilim Posinković (s. 10. tammikuuta 1991 Sarajevo) on kroatialainen jalkapalloilija, pelipaikaltaan vasen laitahyökkääjä. Hän edusti kaudella 2015 Veikkausliigassa pelaavaa Rovaniemen Palloseuraa.


title: Vilim Posinković

text: Posinković pelasi kaudella 2011–2012 Turkin Superliigaa Kayseri Erciyessporissa 15 ottelun ja Giresunsporissa kuuden ottelun verran. Kaudella 2012–2013 hän pelasi kahdeksan Kreikan Superliigan ottelua Kavalassa. Seuraavalla kaudella Posinković edusti Kroatian pääsarjan Slaven Belupoa ja bosniahertsegovinalaista Olimpicia, muttei pelannut sarjaotteluita kummassakaan seurassa. Kaudeksi 2014–2015 Posinković palasi Kreikan pääsarjaan siirryttään Iraklis Psachnaan. Hän pelasi seurassa viisi sarjaottelua syyskaudella, kunnes jätti seuran.


title: Vilim Posinković

text: Maaliskuussa 2015 Posinković teki vuoden mittaisen sopimuksen Veikkausliigassa pelaavan Rovaniemen Palloseuran kanssa.


title: Vesi- ja lintumusiikkia

text: Vesi- ja lintumusiikkia on Sukellusvene-yhtyeen esikoisalbumi vuodelta 1979. Alkuperäiset luettelotunnukset LRLP 301.


title: HMS Tyne (P281)

text: HMS Tyne (viirinumero P281) on Britannian Kuninkaallisen laivaston River-luokan ulkovartiolaiva ().


title: HMS Tyne (P281)

text: Alus tilattiin huhtikuussa 2001 VT Groupilta. Sen köli laskettiin vielä samana vuonna 19. syyskuuta yhtiön Woolstonin telakalla ja alus laskettiin vesille 29. toukokuuta 2002. Alus valmistui 7. tammikuuta 2003.


title: HMS Tyne (P281)

text: Alus on sijoitettuna Portsmouthiin.


title: Muurolan hyppyrimäet

text: Muurolan hyppyrimäet oli neljän hyppyrimäen muodostama mäkihypyn suorituspaikka Rovaniemen Muurolassa. Mäet ovat paikallaan, mutta ne ovat hyppykelvottomassa kunnossa.


title: Muurolan hyppyrimäet

text: Muurolan hyppyrimäet rakennettiin vuonna 1990 ja K27 mäen alastulorinteeseen asennettiin muovitus. Hyppyrimäet suunnitteli Jouko Törmänen. Mäkihypyn kehittyessä K27 -mäen profiili vanhentui ja vuonna 2000 alastulorinteen muovitus poistettiin ja se siirrettiin Ounasvaaralle.


title: Aale Lindgren

text: Aale Asser Armas Lindgren (s. 17. marraskuuta 1951 Kemi) on suomalainen muusikko, joka tunnetaan yhtenä oboen ja englannintorven soiton merkittävimmistä edustajista Pohjoismaissa. Hän on työskennellyt vuodesta 1972 lähtien Helsingin kaupunginorkesterissa, sen ensimmäisenä oboistina vuoteen 2002 ja sitten soolo-englannintorven soittajana ja toisena oboistina.


title: Aale Lindgren

text: Romanitaustainen, lastenkodissa varttunut Lindgren aloitti muusikonuransa oopperalaulaja Antti Kalevan johdolla poikasopraanona. 15-vuotiaana hänet otettiin Puolustusvoimien soittajakouluun, minkä jälkeen hän jatkoi opintojaan Sibelius-Akatemiassa Asser Sipilän ja Berliinissä H. W. Wätzigin oppilaana.


title: Aale Lindgren

text: HKO:n lisäksi Lindgreniä on kuultu muun muassa kamariyhtye Quattron, Crusell -kvintetin, Carusell-salonkiyhtyeen, Oboeperhe Wernerin ja Oboe Consort Helsingin jäsenenä. Hän on soittanut myös Helsingin Työväenorkesterissa. Duoesiintymisissä hänen muusikkoparejaan ovat olleet urkutaiteilijat Kari Jussila, Matti Hannula, Ville Urponen, pianotaitelija Mikko Niemi sekä harmonikkataiteilija Johannes Niskanen.


title: Éric Matoukou

text: Éric Benoit Matoukou (s. 8. heinäkuuta 1983 Yaoundé) on kamerunilainen jalkapalloilija, pelipaikaltaan keskuspuolustaja. Hän edustaa kyproslaista Pafosia.


title: Éric Matoukou

text: Matoukou siirtyi Belgian pääsarjan RWD Molenbeekiin kaudella 2001–2002. Seuraavaksi kaudeksi hän siirtyi maan toisen sarjatason Heusden-Zolderiin, jonka kanssa nousi heti takaisin pääsarjaan. Kauden 2003–2004 syyspuoliskon jälkeen Matoukou siirtyi toiseen liigajoukkueeseen Genkiin, jota edusti seitsemän ja puolen kauden ajan. Hän voitti seurassa Belgian-mestaruuden kaudella 2010–2011 ja Belgian cupin kaudella 2008-2009. Yhteensä Matoukou pelasi Belgiassa kymmenen kauden aikana 205 ottelua pääsarjassa ja 22 ottelua toiseksi korkeimmalla tasolla.


title: Éric Matoukou

text: Mestaruuskauden jälkeen Matoukou siirtyi Ukrainan valioliigan Dnipro Dnipropetrovskiin. Hän edusti seuraa kolme kautta, muttei pelannut ainuttakaan sarjaottelua, vaan haki peliaikaa muualta lainasiirroilla. Matoukou pelasi kahden ensimmäisen kautensa aikana lainalla saman sarjan Arsenal Kiovassa 15 ottelua ja kolmannen kautensa aikana niin ikään valioliigaa pelanneessa Volyn Lutskissa kuusi ottelua. Kaudeksi 2014–2015 Matoukou palasi Belgian pääsarjaan siirryttyään Lierseen. Hän pelasi seurassa kuusi sarjaottelua kauden 2014–2015 syyspuoliskon aikana. Maaliskuussa 2015 Matoukou siirtyi Suomen pääsarjassa Veikkausliigassa pelaavaan FC Interiin yksivuotisella sopimuksella, jossa on optio toisesta vuodesta.


title: Éric Matoukou

text: Matoukou pelasi kaudella 2015 Interissä 25 liigaottelua. Tammikuussa 2016 Matoukou siirtyi kyproslaiseen Pafosiin, jossa hän kevätkaudella 2016 pelasi 13 Kyproksen liigan ottelua.


title: Éric Matoukou

text: Genkissä pelatessaan Matoukou oli mukana Kamerunin maajoukkueen ringissä. Hän pelasi kuusi A-maaottelua vuosina 2006–2007.


title: Avaruuslintu (albumi)

text: Avaruuslintu on Avaruuslintu-yhtyeen esikoisalbumi vuodelta 1976.


title: Hiittenharjun hyppyrimäet

text: Hiittenharjun hyppyrimäet on kuuden hyppyrimäen muodostama mäkihypyn suorituspaikka Harjavallan Hiittenharjulla.


title: Hiittenharjun hyppyrimäet

text: Alastulorinteen muovitus on K42- ja K10-mäissä.


title: Hiittenharjun hyppyrimäet

text:
Mäkiennätyksen 42,5 metriä on hypännyt Jarkko Määttä.
Mäkiennätyksen 17,0 metriä on hypännyt Phi Bui.


title: Sandy Stuvik

text: Sandy Nicholas Stuvik (s. 11. huhtikuuta, 1995 Phuket), kutsutaan myös nimellä "Sandy Kraokaew Stuvik", on thaimaalainen moottoriurheilija. Hänellä on sekä Thaimaan, että Norjan kansallisuudet. Kilpailuissa hän ajaa thaimaalaisella lisenssillä.


title: Sandy Stuvik

text: Stuvik aloitti Karting-uransa vuonna 2002. Hän eteni lopulta Rotax Max Junior -luokkaan vuonna 2008. Vuonna 2010 Stuvik aloitti kilpauransa Aasian Formula Renault Challenge -sarjassa voittaen sarjan mestaruuden. Samana vuonna hän voitti myös talvisarjan mestaruuden. Vuonna 2011 Stuvik kilpaili Eurocup Formula Renault -sarjassa saavuttamatta pisteitä. Samana vuonna hän ajoi viisi kilpailua Formula Renault NEC -sarjassa. Vuonna 2012 Stuvik jatkoi NEC -sarjassa sijoittuen sarjan 14:ksi. Vuonna 2013 Stuvik siirtyi European F3 Open -sarjaan saavuttaen kolme voittoa, kolme paalupaikkaa ja kymmenen palkintosijaa sijoittuen sarjan toiseksi. Vuonna 2014 Stuvik jatkoi sarjassa onnistuen voittamaan sarjan mestaruuden saavuttaen kymmenen voittoa, yhdeksän paalupaikkaa ja 11 palkintosijaa. Vuonna 2015 Stuvik kilpaili GP3-sarjassa Status Grand Prix -tallin kuljettajana saavuttaen seitsemän pistettä. Vuonna 2016 Stuvik jatkoi GP3-sarjassa siirtyen Trident -talliin.


title: Sylvia Lopez

text: Sylvia Lopez (oikealta nimeltään "Helga Tatiana Bernt", 10. marraskuuta 1933 Pariisi – 20. marraskuuta 1959 Pariisi) oli ranskalainen elokuvanäyttelijä.


title: Sylvia Lopez

text: Sylvia Sinclairiksi nimensä muuttanut näyttelijä työskenteli aluksi "Voguen" ja Jacques Fathin muotihuoneen mallina. Hänen ensimmäinen elokuvansa oli André Berthomieun ohjaama "Cinq millions comptant" vuonna 1956. Lyhyeksi jääneen uransa aikana Lopez työskenteli myös Italiassa esiintyen muun muassa Viktor Tourjansky "Verisessä valtaistuimessa" ("Erode il grande") ja Pietro Franciscin "Herkuleessa ja Lyydian kuningattaressa" (molemmat 1959). Näyttelijä kuoli leukemiaan Michel Boisrondin elokuvan "Tanssitko kanssani?" ("Voulez-vous danser avec moi?", 1959) kuvausten aikana.


title: Sylvia Lopez

text: Sylvia Lopez oli naimisissa säveltäjä Francis Lopezin kanssa.


title: Siitä jossain päätettiin

text:
Siitä jossain päätettiin on Avaruuslintu-yhtyeen albumi vuodelta 1978. Alkuperäiset luettelotunnukset LRLP 272.
Sovitukset: Avaruuslintu


title: Hoppbacken Skidcentrum

text:
Hoppbacken Skidcentrum on viiden hyppyrimäen muodostama mäkihypyn suorituspaikka Vöyrissä.
Stora Joukkuemäen K-piste sijaitsee 68 metrissä ja HS-piste 70 metrissä. Mäessä ei ole muovitusta.


title: Hoppbacken Skidcentrum

text:
Mäkiennätyksen 71,5 metriä on hypännyt Kimmo Savolainen.
Naisten mäkiennätyksen 52,0 metriä on hypännyt Julia Kykkänen.
Lilla Joukkuemäen K-piste sijaitsee 35 metrissä ja HS-piste 37 metrissä. Mäessä on muovitus.


title: Hoppbacken Skidcentrum

text:
Mäkiennätyksen 37,0 metriä on hypännyt Stefan Grannars.
Naisten mäkiennätyksen 26,5 metriä on hypännyt Kaisa Lindberg.
Kesämäkiennätyksen 32,5 metriä ovat hypänneet Petteri Ranto ja Otto Niittykoski.
Naisten kesämäkiennätyksen 32,5 metriä on hypännyt Sanni Tuomisto.
Virpiniemen K-piste on sijainnut 17 metrissä, nykyisin se on HS-piste, K-piste on 15 metrissä. Mäessä on muovitus.


title: Hoppbacken Skidcentrum

text:
Mäkiennätyksen 17,0 metriä on hypännyt Lukas Wörgren.
Naisten mäkiennätyksen 11,0 metriä on hypännyt Sanni Tuomisto.
Kesämäkiennätyksen 12,0 metriä ovat hypänneet Aatu Ylimäki ja Elias Ehrs.
Naisten kesämäkiennätyksen 12,0 metriä on hypännyt Saimi Luoma.
Mäen K-piste on sijainnut 7 metrissä, nykyisin se on 8 metrissä. Mäessä ei ole muovitusta.


title: Hoppbacken Skidcentrum

text: Mäkiennätyksen 7,5 metriä ovat hypänneet Sami Hietala kaksi kertaa 11.3.2006 Liito-orava Cupissa ja kaksi kertaa 2007 Liito-orava Cupissa, Wili Loukasmäki kaksi kertaa 2007 Liito-orava Cupissa, Topi Kuusisto 14.3.2010 Liito-orava Cupissa, Oskari Vakkuri kaksi kertaa 20.3.2011 Liito-orava Cupissa, Juho Ojanen 20.3.2011 Liito-orava Cupissa ja Ivar Thors 20.3.2011 Liito-orava Cupissa. Naisten mäkiennätyksen 7,0 metriä ovat hypänneet Emilia Sorvisto 20.3.2011 Liito-orava Cupissa ja Elli Luoma 24.2.2012 Liito-orava Cupissa.


title: Hoppbacken Skidcentrum

text: Mäen K-piste on sijainnut 3 metrissä, nykyisin se on 4 metrissä. Mäessä ei ole muovitusta.


title: Hoppbacken Skidcentrum

text: Mäkiennätyksen 5,0 metriä on hypännyt Joeli Ala-Talkkari 2007 Liito-orava Cupissa. Naisten mäkiennätyksen 3,5 metriä on hypännyt Alva Thors 20.3.2011 Liito-orava Cupissa.


title: Mikael Wiik

text: Mikael Wiik (s. 2. maaliskuuta 1951) on suomalainen muusikko, säveltäjä, levytuottaja ja musiikkitoimittaja. Hän on kirjoittanut musiikkijuttuja suomenkielisiin nuorten- ja musiikkilehtiin kuten Intro, Rytmimusiikki ja Soundi. 1970-luvun lopulla hän teki Yleisradiolle ruotsinkielistä "Smultronstället"-musiikkiohjelmaa muun muassa Ronnie Österbergin kanssa. Vuodesta 2004 Wiik juonsi musiikkiohjelmia Radio Helsingissä, josta hän jäi eläkkeelle helmikuun lopussa 2014.


title: Mikael Wiik

text: Mikael Wiik on tuottanut muun muassa Heikki Sarmannon albumit "Open Ear" sekä "Syksy ja muita lauluja", sekä muita levytyksiä erityisesti lyhytikäiselle Hi-Hat-levymerkille 1970-luvulla. Wiik tuotti myös Carita Holmströmin esikoisalbumin "We Are What We Do" (EMI 1973).


title: Mikael Wiik

text: Mikael Wiik on esiintynyt Marianne Wiikin (ent. Nyman) kanssa lauluduona Maru & Mikael, joka teki vuonna 1975 albumin nimeltä "Destination Nowhere" (Hi-Hat HILP 103). Vuonna 1990 he julkaisivat EP-levyn Olarin Musiikin kautta nimellä Maru & Mikael Wiik.


title: New Hope Jazz Mass

text: New Hope Jazz Mass on Heikki Sarmannon kaksoisalbumi vuodelta 1979. Sille on taltioitu Sarmannon jazzmessu, jonka esittävät Heikki Sarmanto Ensemble sekä yhdysvaltalaiset Gregg Smith Vocal Quartet ja Long Island Symphonic Choral Association. Laulusolisteina toimivat sopraanot Fay Kittelson, Rosalind Rees ja Maija Hapuoja, tenori Thomas Bogdan sekä basso Walter Richardson. Levy nauhoitettiin Temppeliaukion kirkossa 7. syyskuuta 1979.


title: New Hope Jazz Mass

text: Kaikki kappaleet Heikki Sarmanto.


title: Montiniaceae

text: Montiniaceae on afrikkalainen kasviheimo, joka kuuluu koppisiemenisten Solanales-lahkoon sen evoluutiopuun vanhimpaan kehityshaaraan yhdessä heimojen Sphenocleaceae ja Hydroleaceae kanssa.


title: Montiniaceae

text: Heimon kasvit ovat pensaita, puita tai joissakin tapauksissa liaaneja, ja ovat usein pippurintuoksuisia. Varren nivelissä on lehtihankaisia karvatupsuja. Kukinto on viuhkomainen, joskus emikukat ovat yksittäin varsipäätteisesti. Kukat ovat yksineuvoisia ja pieniä, teriö on erilehtinen ja kukassa on mesiäinen. Hedekukat ovat 3-5-lukuisia ja hetiö on erilehtinen, hedekukassa on myös vähäpätöinen emiön jäänne eli pistillodi. Emikukat ovat 4-lukuisia ja niissä on tavallisesti joutoheteitä, sikiäin on kehänalainen, istukat turvonneita, vartalo lyhyt ja tukeva, luotissa on kaksi isoa liuskaa, jotka peittävät vielä hedelmänkin yläosaa; joskus vartalo on haaroittunut. Yhdessä emilehdessä on 1-12 siemenaihetta. Hedelmä on kota, jonka siemenet ovat siivellisiä, tai hedelmä on avautumaton tai kaksisiemeninen luumarja.


title: Montiniaceae

text: Heimon lajit kasvavat Afrikassa ja Madagaskarissa.


title: Montiniaceae

text: Montiniaceae koostuu kolmesta suvusta ("Kaliphora", "Grevea" ja "Montinia") ja viidestä lajista. Aiemmin niiden paikkaa kasvisystematiikassa on etsitty jostain rikkokasvien (lahko Saxifragales) läheisyydestä.


title: Katherine McNamara

text: Katherine Grace ”Kat” McNamara (s. 22. marraskuuta 1995 Kansas City, Missouri, Yhdysvallat) on yhdysvaltalainen näyttelijä ja laulaja, joka tunnetaan parhaiten Clary Fraynä Freeform-kanavan fantasiasarjasta "Shadowhunters" (2016–), Harper Munroena MTV:n komediasarjasta "Happyland" (2014) ja Myra Santellinä Disney Channelin alkuperäiselokuvassa "Girl vs. Monster" (2012).


title: Katherine McNamara

text: McNamara valmistui high schoolista 14-vuotiaana. Hän suoritti alemman tason korkeakoulututkinnon 17-vuotiaana.


title: Katherine McNamara

text: McNamara aloitti uransa Broadway-teatterin näyttämöillä esiintyen esimerkiksi ""A Little Night Music"" -näytelmässä Catherine Zeta-Jonesin ja Angela Lansburyn kanssa. Ensimmäiset televisioesiintymiset hän teki vierailemalla sarjoissa "Drop Dead Diva" ja "30 Rock". Myöhemmin McNamara on vieraillut myös sarjoissa "Kickin’ It", "Jessie", "Kosketus", "Drop Dead Diva", "C.S.I." ja "The Fosters".


title: Katherine McNamara

text: McNamara on esiintynyt indie-elokuvissa "Contest" (2013) ja "A Sort of Homecoming" (2015). Hän sanoitti ja lauloi "Contest"-elokuvan soundtrackille kappaleen ""Chatter"", johon tehtiin myös musiikkivideo.


title: Katherine McNamara

text: McNamara näytteli pääosaa MTV:n lyhyeksi jääneessä komediasarjassa "Happyland" vuonna 2014. Tuon jälkeen hän esiintyi Sonyan roolissa "Labyrintti"-elokuvan jatko-osassa "Labyrintti – Aavikkokokeet".


title: Katherine McNamara

text: Toukokuussa 2015 varmistettiin McNamaran saaneen Clary Frayn roolin Freeform-kanavan "Shadowhunters"-fantasiasarjasta, joka perustuu Cassandra Claren luomaan Varjojen kaupungit -kirjasarjaan.


title: Nicola Sansone

text: Nicola Sansone (s. 10. syyskuuta 1991 München) on italialainen jalkapalloilija, pelipaikaltaan vasen laituri. Hän edustaa espanjalaista Villarrealia. Sansonella on myös synnyinmaansa Saksan kansalaisuus. Oikeajalkainen Sansone on 175 senttimetriä pitkä ja painaa 68 kilogrammaa.


title: Nicola Sansone

text: Sansone pelasi nuoruutensa Saksassa ja edusti juniorina ensin SV Neuperlachia ja vuodesta 2002 alkaen Bayern Müncheniä. Hän teki ensiesiintymisensä miesten sarjaotteluissa seuran 3. Ligassa pelanneessa kakkosjoukkueessa 6. helmikuuta 2010, kun se hävisi Dynamo Dresdenille vieraissa 0–2. Sansone pelasi Bayern München II:ssa yhteensä neljä sarjaottelua kauden 2009–2010 kevätpuoliskolla ja 28 ottelua seuraavalla kaudella. Heinäkuussa 2011 hän siirtyi ilmaisella siirrolla Italian pääsarjan Parmaan, joka lainasi hänet samana kesänä sarjatasoa alemmas Serie B:n Crotoneen.


title: Nicola Sansone

text: Kaudella 2011–2012 Sansone pelasi Crotonessa 35 Serie B -ottelua, joissa hän teki kahdeksan maalia. Seuraavaksi kaudeksi hän palasi Parmaan, jossa teki ensimmäisellä kaudellaan kuusi maalia 26 sarjaottelussa. Kaudella 2013–2014 Sansone ehti tehdä Parmalle kaksi maalia 17 Serie A -ottelussa, kunnes siirtyi tammikuussa 2014 samassa sarjassa pelaavaan Sassuoloon. Hän teki kevätkauden aikana 12 sarjaottelussa viisi maalia.


title: Nicola Sansone

text: Sansone pelasi ensimmäisen maaottelunsa 29. marraskuuta 2007, kun Italian alle 17-vuotiaiden joukkue hävisi Ukrainalle 1–2. Ensimmäisen maalinsa Italialle hän teki toisessa maaottelussaan 14. tammikuuta 2009 alle 19-vuotiaiden joukkueen voittaessa Tanskan 3–0. Sansone edusti eri juniorimaajoukkueita aina alle 21-vuotiaisiin asti yhteensä 16 ottelussa, joissa hän teki yhden maalin. Sansone oli mukana alle 21-vuotiaiden Euroopan-mestaruuskilpailuissa 2013, joissa Italia sijoittui toiseksi. Hän pelasi turnauksessa kolmessa ottelussa.


title: Sphenocleaceae

text: Sphenocleaceae on pieni, trooppinen kasviheimo koppisiemenisten Solanales-lahkossa. Heimossa on vain yksi suku, "Sphenoclea".


title: Sphenocleaceae

text: Kasvit ovat melko möyheitä ja pystykasvuisia yksivuotisruohoja. Lehdet sijaitsevat kierteisesti ja ovat ehyitä. Kukat sijaitsevat terminaalisissa tähkämäisissä kukinnoissa ja ovat pieniä, eriteräisiä, varhaisessa kehitysvaiheessaan yhdisteräisiä. Heteet ovat myös erillisiä. Sikiäin on enemmän tai vähemmän kehänalainen ja sisältää massiiviset istukat; vartalo on lyhyt ja luotti lähes pallomainen. Hedelmä on kansikota, siemenet pieniä.


title: Sphenocleaceae

text: "Sphenoclea"-lajit ovat kosteikkokasveja ja levinneet Vanhan maailman tropiikkiin.


title: Sphenocleaceae

text: Sphenocleaceae-heimon ainoassa suvussa on kaksi lajia. Lähin sukulaisheimo on Hydroleaceae. Aiemmin sukua on pidetty kellokasvien (Campanulaceae) sukulaisena.


title: The Voice (albumi)

text: The Voice on Maija Hapuojan esikoisalbumi vuodelta 1980. Alkuperäiset luettelotunnukset BBL 1012 .


title: The Voice (albumi)

text: Kaikki sävellykset Heikki Sarmanto.


title: Scimitar-luokka

text: Scimitar-luokka on Britannian Kuninkaallisen laivaston kahden aluksen muodostama partioveneluokka.


title: Scimitar-luokka

text:
Halmaticin vuonna 1988 valmistamat alukset olivat aluksi antiterrorismi tehtävissä Pohjois-Irlannissa Lough Neaghissa. Ne poistettiin käytöstä 2002 tarkastettaessa laivaston tehtäviä alueella. Alukset siirrettiin syyskuussa 2002
Gibraltarille, missä ne liitettiin Gibraltarin laivueeseen. Ne korvasivat koulutuksen päätyttyä aiemmat "HMS Trumpeterin" ja "HMS Rangerin".
Alukset otettiin palvelukseen 31. tammikuuta 2003.


title: Song for My Brother

text: Song for my Brother on veljesten Heikki Sarmannon ja Pekka Sarmannon albumi vuodelta 1982.


title: Song for My Brother

text: Kaikki kappaleet Heikki Sarmanto. Ne on omistettu Pekka Sarmannolle.


title: Auli Kiskola

text: Auli Kiskola (s. 12. helmikuuta 1995) on suomalainen ampumahiihtäjä, joka edustaa Ahveniston Ampumahiihtäjiä. Häntä valmentaa hänen veljensä Atte Kiskola, joka on myös ampumahiihtäjä.


title: Auli Kiskola

text: Vuonna 2012 Ampumahiihtoliitto valitsi Kiskolan vuoden parhaaksi nuoreksi ampumahiihtäjäksi. Vuonna 2013 hän voitti ampumahiihdon SM-kultaa naisten viestistä, alle 19-vuotiaiden naisten viestistä ja alle 19-vuotiaiden normaalimatkalta. Hopeaa hän sai yhteislähdöstä ja pronssia pikakilpailusta.


title: Auli Kiskola

text: Kiskolan parhaat saavutukset ovat 21-vuotiaiden normaalimatkan SM-kulta vuonna 2015 ja naisten sekä alle 19-vuotiaiden SM-viestikulta vuonna 2014.


title: Auli Kiskola

text: Vuonna 2012 Kiskola oli nuorten MM-kisoissa 11:s pikamatkalla. Hänet valittiin Suomen joukkueeseen Kontiolahden MM-kisoihin 2015. Kiskola on kilpaillut myös IBU-Cupissa. Joulukuussa 2015 Kiskola valittiin Suomen maajoukkueeseen tammikuun 2016 Ruhpoldingin ja Antholz-Anterselvan maailmancupin kilpailuihin. Hän osallistui ensimmäiseen maailmancupin kilpailuun normaalimatkalla Ruhpoldingissa 14. tammikuuta 2016 ollen 92:s. Parhaimmillaan hän on ollut maailmancupissa 61:s Hanty-Mansijskin pikakilpailussa 17. maaliskuuta 2016.


title: Auli Kiskola

text: Kiskola on voittanut ampumajuoksun suomenmestaruuden normaalimatkalla ja viestissä sekä hopeaa pikakilpailussa vuonna 2014. Samana vuonna hän voitti lisäksi rulla-ampumahiihdon SM-kultaa pikamatkalla ja hopeaa normaalimatkalla.


title: Matti Koskiala

text: Matti Koskiala (s. 1941) on suomalainen jazzrumpali, musiikkipedagogi, musiikkitoimittaja sekä samban ja muun brasilialaisen rytmimusiikin asiantuntija.


title: Matti Koskiala

text: Koskiala on monipuolinen lyömäsoittaja, joka on esittänyt ja levyttänyt jazzia, viihdemusiikkia, tanssimusiikkia ja lastenmusiikkia. Hänen erityinen kiinnostuksen kohteensa on brasilialainen musiikki, josta hän on julkaissut yhdessä Urpo Häyrisen kanssa kirjan "Samba ja Rion karnevaalit" (Kirjayhtymä 1984). Hän on tehnyt aiheesta myös kolmisensataa televisio- ja radio-ohjelmaa. Brasilialaiskipinä syntyi Koskialan ollessa 1970-luvulla jonkin aikaa opiskelemassa Yhdysvaltojen Berklee College of Musicissä, jossa hän tapasi brasilialaisia muusikoita.


title: Matti Koskiala

text: Vuosina 1968–1972 Koskiala opetti rumpujensoittoa Fazerin Musiikkikoulussa ja sitten Oulunkylän pop- ja jazzopistossa sen perustamisesta lähtien. Vuonna 1971 hän julkaisi opetusäänilevyn "Rytmiikka". Hän on luennoinut rytmimusiikista muun muassa Helsingin ja Tampereen yliopistojen musiikkitieteen laitoksilla sekä Sibelius-Akatemiassa. Vuonna 1976 Koskiala aloitti yhdessä Juhan Virkkilän kanssa sambakoulutoiminnan Suomessa.


title: Matti Koskiala

text: Matti Koskiala on soittanut muun muassa Onni Gideonin, Heikki Sarmannon ja Erik Lindströmin kokoonpanoissa sekä studiomuusikkona monilla äänilevyillä 1960-luvun alusta lähtien. Hän on ollut perustamassa Suomen jazzarkistoa sekä toiminut Suomen Muusikkojen liiton hallituksessa ja Viihdemuusikot ry:n puheenjohtajana.


title: Alexis Vastine

text: Alexis Alain Vastine (17. marraskuuta 1986 Pont-Audemer – 9. maaliskuuta 2015 La Riojan maakunta, Argentiina) oli ranskalainen nyrkkeilijä ja olympiamitalisti.


title: Alexis Vastine

text: Vastine voitti sarjan 64 kg olympiapronssia Pekingissä 2008 hävittyään välierässään olympiakullan voittaneelle Manuel Félix Díazille. Lontoon kesäolympialaisissa 2012 hän sijoittui jaetulle viidennelle sijalle. Moskovan EM-kilpailuista 2010 Vastine saavutti hopeaa 69 kilogramman painoluokasta hävittyään loppuottelussa unkarilaiselle Balázs Bácskaille.


title: Alexis Vastine

text: Vastine kuoli 28-vuotiaana kymmenen henkeä vaatineessa helikopterionnettomuudessa Argentiinan La Riojan maakunnassa 9. maaliskuuta 2015. Samassa onnettomuudessa kuolivat myös ranskalainen kilpapurjehtija Florence Arthaud ja uinnin olympiavoittaja Camille Muffat. Urheilijat olivat kuvaamassa selviytymisaiheista Dropped-nimistä televisio-ohjelmaa.


title: Hydroleaceae

text: Hydroleaceae on pieni kasviheimo koppisiemenisten Solanales-lahkossa, ja siinä on vain yksi suku, "Hydrolea".


title: Hydroleaceae

text: Heimon/suvun kasvit ovat ruohoja tai pensasmaisia. Niiden lehdet ovat melko pieniä ja lehtilaidat ovat hampaiset tai ehyet. Kukat ovat 4-5-lukuisia, keskikokoisia. Verhiö on tyvestä yhdislehtinen ja terälehdet ovat kasvaneet yhteen leveän kellomaiseksi, väriltään teriö on sininen. Heteenponnet ovat liikkuvia, palhot tyveltään äkisti leventyviä tai liuskaisia. Toisinaan kukassa on mesiäinen. Yhdislehtinen sikiäin koostuu 2-4 emilehdestä, istukat ovat kaksiliuskaisia, vartalot erillisiä, luotti hieman suppilomainen tai pallomainen. Hedelmä on eri tavoin avautuva kota, siemenet pitkittäisharjuisia ja niissä on kirjava valkuainen, endospermi.


title: Hydroleaceae

text: Levinneisyysalue käsittää tropiikin ja lämpimänlauhkeiden alueiden kosteikot. Eräät lajit kasvavat vedessä.


title: Hydroleaceae

text: Hydroleaceae-heimon ainoassa suvussa on 12 lajia. Lähin sukulaisheimo on Sphenocleaceae. Aiemmin "Hydrolea"-suku sisällytettiin tavallisesti sievikkikasveihin (Hydrophyllaceae).


title: Jarmo Stoor

text: Jarmo Stoor (s. 11. huhtikuuta 1966 Enontekiö) on suomalainen kirjailija. Hän on myös kädenväännön moninkertainen SM-kultamitalisti ja EM-pronssimitalisti. Lisäksi hän on pelannut rugbyä SM-tasolla. Koulutukseltaan hän on automaatioteknikko. Enontekiön lisäksi kirjailija on asunut muun muassa Kempeleessä, Torreviejassa, Kemissä, Oulussa ja Helsingissä.


title: Jarmo Stoor

text: Stoorin kirjoja luonnehditaan hersyvän humoristisiksi ja lämminhenkisiksi. Stoor on usein rinnastettu Arto Salmiseen ("Turvapaikka", "Varasto"). Aiheet ja karheanhellä ihmissuhteiden kuvaus lähentää näitä kahta kirjailijaa. Myös tyyli ja dialogi yhdistävät: lauseet ovat napakan lyhyitä, mutta paljonpuhuvia ja kielellisesti herkullisia, markkinataloutta kritisoiviakin.


title: Jarmo Stoor

text: Jarmo Stooria voidaan pitää yhteiskunnallisesti kantaa ottavana kirjailijana, esimerkkinä mainittakoon hänen viimeisin romaaninsa "Motelli" (Into 2015), jossa otetaan kaunokirjallisin keinoin kantaa yhteiskunnan epäkohtiin. Yhteiskunnallisuus ja kantaaottavuus tulevat kirkkaana esiin myös kirjailijan blogissa sekä hänen sanoittamassaan ja esittämässään musiikissa Latistajat-yhtyeessä. "Nokian varjossa" -kappale sekä "Motelli"-romaanin pohjalta tehty ”Pääministeriräppi” kertovat kirjailijan halusta puuttua yhteiskunnan epäkohtiin.


title: Jarmo Stoor

text: Musisoidut äänikirjat sisältävät otteita Stoorin kirjoista. Otteet ovat kukin itsenäisiä kappaleita omalla musiikillaan ja sovituksellaan. Esittäjänä Latistajat. Äänessä ja sanoissa on Jarmo Stoor, soittimissa ja sävelissä Heikki Hallanoro.


title: Jarmo Stoor

text: Jarmo Stoor on Suomen Kirjailijaliiton jäsen, Oulun kirjailijaseuran perustajajäsen ja nykyisin hän on myös Helsingin kirjailijat -seuran jäsen.


title: Jarmo Stoor

text: Stoor esittää kirjojensa pohjalta tehtyä musiikkia Latistajat-yhtyeessä, johon hänen lisäkseen kuuluu Heikki Hallanoro. Latistajat on kirjallisuutta ja musiikkia yhdistelevä kahden miehen resitatiivis-soitannollinen projekti. Äänessä ja sanoissa on Jarmo Stoor, soittimissa ja sävelissä Heikki Hallanoro. Parivaljakko on tehnyt musisoituja äänikirjoja. "Haave ihmisestä" -kirjan mukana on musisoitu äänikirja. "Sieluhäkki"-romaaniin on julkaistu äänikirjan ja musisoidun äänikirjan paketti (Elisa Kirja). Latistajat ovat esiintyneet ahkerasti ympäri Suomea muun muassa Helsingin kirjamessuilla kirjakahvilassa, väärtipäivillä Enontekiöllä ja Korjaamon kirjamarkkinoilla. "Sieluhäkki"-romaanin musisoidusta otteesta Taneli Rantakokko on tehnyt musiikkianimaation, joka löytyy YouTubesta nimellä Punainen villapaita.


title: Jarmo Stoor

text:
Stoor on työskennellyt kirjoittajayhdistys Huutomerkki ry:n hallituksessa ja sen julkaisemassa Hallaus-lehden toimituksessa neljä vuotta.
Hän on myös Oulun kirjailijaseuran perustajajäseniä ja toiminut kaksi vuotta seuran tiedottajana.


title: Jarmo Stoor

text: Rugbya SM-tasolla pelannut Stoor on yksi Mika Ronkaisen Freetime Machos -dokumenttielokuvan (2009) keskeisistä henkilöistä. Stoorin itse lukemat otteet "Kestävää kehitystä" -romaanista luovat kehyksen elokuvalle.


Grupos de Resistencia Antifascista Primero de Octubre (”Lokakuun ensimmäisen antifasistiset vastarintaryhmät”) eli GRAPO on espanjalainen vasemmistolainen terroristijärjestö. Se vastustaa muun muassa Espanjan Nato-jäsenyyttä. Järjestö on nykyisin heikentynyt merkittävästi viranomaisten vastatoimien takia, eikä sitä pidetä merkittävänä uhkana.


title: Grupos de Resistencia Antifascista Primero de Octubre

text: GRAPO perustettiin vuonna 1975 Espanjassa tuolloin kielletyn Espanjan uudelleen muodostetun kommunistipuolueen aseellisena siipenä. Järjestö alkoi sitten tehdä poliittisia salamurhia, pommi-iskuja, kaappauksia ja ryöstöjä. Vuosien 1975 ja 2003 välillä se teki noin 700 iskua, joissa kuoli yhteensä 80 henkilöä. Kohteeksi joutuivat esimerkiksi Espanjan armeijan ja oikeuslaitoksen henkilöstöt sekä poliisi. Ensimmäisessä iskussaan vuonna 1975 GRAPO surmasi neljä poliisia. Verisimmän iskunsa GRAPO teki vuonna 1979, kun se pommitti kahvilaa nimeltä "Cafeteria California-47". Tässä iskussa kuoli 8 henkilöä ja haavoittui yli 50.


text: Sittemmin GRAPO on heikentynyt merkittävästi Espanjan ja Ranskan viranomaisten iskujen takia. Marraskuussa vuonna 2000 uudelleenmuodostetun kommunistipuolueen keskuskomitean jäsenet pidätettiin Pariisissa. Kahta vuotta myöhemmin pidätettiin vielä 8 Pariisissa ja 4 Madridissa ja vuonna 2006 järjestön johtaja Juan Garcia Martin ja kaksimuuta pidätettiin Reusin kaupungissa Espanjassa. Pidätykset rampauttivat GRAPO:n johtorakenteet. Ongelmana järjestöllä on ollut lisäksi sen jäsenten vanheneminen ja uusien jäsenten hankkimisen vaikeus.


title: Mellonmäen hyppyrimäet

text: Mellonmäen hyppyrimäet on kahden hyppyrimäen muodostama mäkihypyn suorituspaikka Imatralla.


title: Mellonmäen hyppyrimäet

text: Mellonmäki avattiin vuonna 1972. Kun Imatralla ei ollut enää mäkihyppyseuraa Joutsenon Kullervo otti hoitaakseen vuonna 2001 Mellonmäen, koska sen suurin hyppyrimäki oli käyttökelvoton 1990-luvun loppupuolelta asti. Syksyllä 2007 rakennettiin K38-mäki talkoovoimilla ja heti seuraavana kesänä mäen profiilia muutettiin paremmaksi. Mellonmäen vauhdinottotorni uusittiin syksyllä 2008 ja siihen asennettiin ruostumattomasta teräksestä latu. Hyppyrimäkien muovittaminen on suunnitteilla, mutta rahoitusta siihen ei ole.


title: Mellonmäen hyppyrimäet

text:
Mäkiennätyksen 56,5 metriä ovat hypänneet Joonas Haapala, Pasi Huttunen, Esa Könönen ja Taneli Niemi. Joona Forsgren on hypännyt 57,0 metriä, mutta hän kaatui hyppynsä.
Mäkiennätyksen 30,5 metriä on hypännyt Kasperi Valto.
Naisten mäkiennätyksen 22,0 metriä on hypännyt Julia Tervahartiala.


title: Daniil Tsyplakov

text: Daniil Aleksandrovitš Tsyplakov (; s. 29. heinäkuuta 1992 Komsomolsk-na-Amure) on venäläinen korkeushyppääjä. Tsyplakovin ulkoratojen ennätys on elokuussa 2014 Saranskissa hypätty 233 ja sisäratojen ennätys helmikuussa 2014 Moskovassa hypätty 234. Tsyplakov edustaa Habarovskij-seuraa.


title: Daniil Tsyplakov

text: Tsyplakov voitti kultaa vuoden 2015 sisäratojen EM-kilpailuista Prahasta tuloksella 231. Hän kilpaili myös vuoden 2014 EM-kilpailuissa Zürichissä sijoittuen finaalissa sijalle viisi. Hän oli viides myös Sopotin MM-hallikilpailuissa 2014 ja Pekingin MM-kilpailuissa 2015. Vuoden 2015 kesäuniversiadeista Gwangjusta Tsyplakov saavutti kultaa niin ikään tuloksella 231.


title: Daniil Tsyplakov

text: Tsyplakov voitti vuonna 2009 pronssia alle 18-vuotiaiden MM-kilpailuista Brixenistä. Hän on saavuttanut Tampereelta kaksi nuorten arvokisamitalia, kultaa vuoden 2009 Euroopan nuorten kesäolympiafestivaaleilta ja hopeaa vuoden 2013 alle 23-vuotiaiden EM-kilpailuista.


title: Marija Krjutškova

text: Marija Jevgenjevna Krjutškova (7. heinäkuuta 1988 Donin Rostov, Venäjän SFNT, Neuvostoliitto – 8. maaliskuuta 2015 Rostov-na-Donu) oli venäläinen telinevoimistelija ja olympiamitalisti.


title: Marija Krjutškova

text: Krjutškova kuului 16-vuotiaana Venäjän olympiapronssia joukkuekilpailussa voittaneeseen joukkueeseen Ateenassa 2004. Samoissa kisoissa hän sijoittui hypyssä 42:nneksi, permannolla 79:nneksi ja moniottelussa 92:eksi.


title: Eläinekologia

text: Eläinekologia on tieteenala, joka tutkii eläinlajien yksilömäärään ja populaatioiden levinnesyyteen vaikuttavia tekijöitä. Tähän sisältyy muun muassa eläinten luokitus, eläinten rakenteen tutkiminen ja eläinmaantiede. Eläinekologiaan kuuluu myös populaatioiden eläinyhteisöjen ja eläinten käyttäytymisen tutkimus. Esimerkiksi lintujen ravinnon hankintatavat vaikuttavat siihen, millaisella alueella ne elävät ja tietyn tyyppisillä alueilla on yleensä ravinnonhankintatavoiltaan samanlaisia lintuja.


title: Eläinekologia

text: Eläinekologia on osa yleistä ekologiaa, johon kuuluu myös kasviekologia. Niin eläin- kuin kasvilajien määrä ja koostumus riippuu elinympäristön olosuhteista. Näitä olosuhteita voidaan tarkastella tietyn eliöyhteisön, kuten yhden suoalueen sisällä. Toinen tapa tarkastella lajien monimuotoisuuteen vaikuttavia tekijöitä on tarkastella lajikoostumuksen muuttumista elinympäristön muuttuessa. Lajien monimuotoisuutta voidaan tarkastella myös laajemman alueen ekologiaa tutkimalla.


title: Jääkiekko talviolympialaisissa 2018 – miesten karsinnat

text: Jääkiekon olympiakarsinnat vuoden 2018 Pyeongchangin turnaukseen alkoivat lokakuussa 2015. Karsintojen lopputurnaukset pelattiin syyskuussa 2016.


text: Ennakkokarsintaturnaukset pelattiin 5.–8. marraskuuta 2015.


text: Esikarsintaturnaukset pelattiin 11.–14. helmikuuta 2016.


text: Karsinnan lopputurnaus pelattiin 1.–4. syyskuuta 2016.


title: Jakub Holuša

text: Jakub Holuša (s. 20. helmikuuta 1988 Opava, Tšekkoslovakia) on tšekkiläinen keskimatkojen juoksija, joka kilpailee 800 ja 1 500 metrillä. 800 metrillä hänen ennätyksensä on vuonna 2012 Dohassa juostu 1.45,12 ja 1 500 metrillä vuonna 2016 Monacossa juostu 3.33,36, joka on myös Tšekin ennätys. 183 senttimetriä pitkä ja 72 kilogrammaa painava Holuša edustaa TJ Dukla Prahaa.


title: Jakub Holuša

text: Holuša saavutti hopeaa vuoden 2012 sisäratojen MM-kilpailuista Istanbulista 800 metriltä ajalla 1.48,62. Vuoden 2016 sisäratojen MM-kilpailuista hän saavutti niin ikään hopeaa, nyt 1 500 metriltä ajalla 3.44,30. Holuša voitti kultaa kotiyleisönsä edessä 1 500 metrillä vuoden 2015 sisäratojen EM-kilpailuissa Prahassa ajalla 3.37,68. Tuo voitto oli pitkälti Holušan hyvän loppukirin ansiota. Lisäksi hän on sijoittunut hallikisoissa viidenneksi 800 metrillä MM-kilpailuissa 2010 ja 1 500 metrillä EM-kilpailuissa 2011 ja MM-kilpailuissa 2014.


title: Jakub Holuša

text: Ulkoradoilla Holuša on sijoittunut viidenneksi EM-kisojen 800 metrillä 2010 ja 2012 sekä MM-kilpailujen 1 500 metrillä 2017. Kesäolympialaisiin hän on osallistunut kolmesti. Vuosina 2008 ja 2012 hän jäi alkueriin 800 metrillä, 2016 hän selvisi 1 500 metrillä välieriin.. Maastojuoksun EM-kilpailuissa 2017 hän saavutti sekaviestissä hopeaa.


title: Jakub Holuša

text: Holušalla on kultaa alle 20-vuotiaiden EM-kilpailuista vuodelta 2007 3 000 metrin estejuoksusta. Alle 23-vuotiaiden EM-kilpailuista Holuša on voittanut pronssia 1 500 metriltä vuodelta 2009.


title: Fusang

text: Fusang on joidenkin eri myyttien nimitys muinaisessa kiinankielisessä kirjallisuudessa, erityisesti erään mytologisen "elämän" puun tai idässä olevan maan. Konkreettisimman myytin mukaan Fusang on eräiden buddhalaisten munkkien Amerikasta käyttämä nimi 400-luvulla. Nimi viittaa kasviin tai yhteisnimityksenä kasveihin, joita käytettiin vaatetuksen, ruuan ja alkoholin valmistukseen Amerikassa. Nuo kasvit ovat saattaneet olla esim. agaavet tai kaktus sekä jokin hedelmäpuu.


title: Fusang

text: Vuonna 499 Hui Shen johtama retkikunta matkusti 20 000 lin matkan itään ja saapui kuvauksen mukaan Amerikkaan. Siellä yritettiin paikallinen väestö käännyttää buddhalaisuuteen kirjallisuuden ja piirustuksien avulla. Yleisesti ottaen ei ole varmaa oliko kyseessä todellinen retki tai se mikä oli varsinainen määränpää, johon saavuttiin. Eräät arvelevat Pohjois-Amerikka ja toiset, että Meksiko. Kuvaukseen luotetaan sen sisältämien tietojen perusteella jonkin verran, mutta toisaalta kuvaus sisältää myös tietoja, jotka ovat mahdottomia. Siksi tämä taru luetaan yhä myytiksi. Eikä sen todenperäisyyttä voida osoittaa. Eräät tarinan maininnat tuntuisivat viittaavan seuraaviin eläimiin, kasveihin ja ajoneuvoihin: Hevonen, härkä, poro, vaunu, reki, vaahtera. Kuitenkaan Amerikassa ei tuohon aikaa vielä ollut hevosia. Toisaalta eräässä lähteessä mainitaan Amerikan länsirannikolta löytyneen uponneita kiinalaistyylisiä aluksia tai niiden osia.


title: Fusang

text: On muitakin teoksia ja kertomuksia, joissa Amerikka tai ainakin sen maantieteellinen sijainti mainitaan myytinomaisena viitauksena vähintään ilmansuuntana: Heenokin kirja, Ramayana, Klemensin kirje Korinttilaisille ja Koraani.


title: Fusang

text: Missä määrin nämä muut myytit eri kirjoissa ovat vaikuttaneet Hui Shen myytin syntymiseen, Marco Poloon ja myöhemmin Kristoffer Kolumbukseen sekä myytin syntyyn Eldoradosta on arvailujen varassa, mutta sen verran edellämainituissa teoksissa on maantieteellisiä viittauksia, että mikäli kyseiset henkilöt ovat saaneet näihin myyteihin tutustua jotakin kautta voi suurta vaikutusta voinut olla heidän päätökseensä lähteä tutkimusmatkoille noiden kirjojen ennalta osoittamiin paikkoihin tai ainakin ilmansuuntiin. Vielä voidaan kysyä missä määrin buddhalaisten munkkien Amerikkaan mahdolliseti tuoma kirjallisuus ja piirustukset ovat vaikuttaneet esim. Nazcan linjojen piirustuksien tai Popol Vuh -teoksen syntymiseen?


title: Punnankylän mäkikeskus

text: Punnankylän mäkikeskus on kolmen hyppyrimäen muodostama mäkihypyn suorituspaikka Lappeenrannan Joutsenossa.


title: Punnankylän mäkikeskus

text:
Mäkiennätyksen 56,5 metriä ovat hypänneet Pasi Huttunen, Esa Könönen ja Taneli Niemi. Joona Forsgren on hypännyt 57,0 metriä, mutta hän kaatui hyppynsä.
Mäkiennätyksen 30,5 metriä on hypännyt Kasperi Valto.


title: Atte Kiskola

text: Atte Kiskola (s. 12. huhtikuuta 1992) on suomalainen ampumahiihtäjä. Hän edustaa Ahveniston Ampumahiihtäjiä. Hän on voittanut vuosina 2013 ja 2014 miesten SM-hopeaa, vuonna 2013 alle 21-vuotiaiden SM-kultaa yhteislähdössä ja viestissä. Lisäksi Kiskola on voittanut vuonna 2013 rulla-ampumahiihdossa takaa-ajon kultaa ja pikakilpailun hopeaa. Vuonna 2012 hän voitti SM-kultaa normaalimatkalta, pikakilpailusta ja alle 21-vuotaiden viestistä. Pronssia hän voitti samoissa kilpailuissa yhteislähdöstä sekä miesten viestistä.


title: Atte Kiskola

text: Atte Kiskolaa valmentaa Kimmo Kouru. Kiskola toimii myös itse valmentajana kilpailemisen ohella pikkusiskolleen Auli Kiskolalle.


title: Tom Slingsby

text: Tom Slingsby (s. 5. syyskuuta 1984 Sydney) on australialainen kilpapurjehtija ja olympiavoittaja. 186 senttimetriä pitkä ja 81 kilogrammaa painava Slingsby edustaa Gosford Sailing Clubia. Hän kilpailee laser-luokassa.


title: Tom Slingsby

text: Slingsby saavutti olympiakultaa vuoden 2012 kesäolympialaisista Lontoosta laser-luokasta. MM-kilpailuista Slingsbyllä on viisi kultaa vuosilta 2007, 2008, 2010, 2011 ja 2012 sekä yksi hopea vuodelta 2006. Vuonna 2010 hänet valittiin vuoden purjehtijaksi ja vuonna 2012 Australian vuoden urheilijaksi.


title: Tom Slingsby

text: Slingsbyn valmentajana toimii Arthur Brett. Hänet tunnetaan lempinimellä "The Wind Whisperer" ().


title: Lehmon hyppyrimäet

text: Lehmon hyppyrimäet oli kolmen hyppyrimäen muodostama mäkihypyn suorituspaikka Kontiolahden Lehmossa. Hyppyrimäet ovat hyppykelvottomia umpeenkasvamisen takia.


title: Ahvenlammen hyppyrimäet

text: Ahvenlammen hyppyrimäet oli kolmen hyppyrimäen muodostama mäkihypyn suorituspaikka Lappeenrannan Joutsenossa. Suurimman mäen puinen vauhdinottotorni purettiin kesällä 2008 ja pienimmistä mäistä on hypätty viimeksi talvella 2007.


title: Kasviekologia

text: Kasviekologia on tieteenala, joka tutkii kasvien ja niiden elinympäristön suhdetta. Kasviekologiaan kuuluu kolme osa-aluetta: fysiologinen kasviekologia, kasvipopulaatioiden ja yhteisöjen tutkimus ja ekosysteemiekologian näkökulmasta kasveja tutkiva kasviekologia. Kasvifysiologia tutkii kasvien fysiologisia ominaisuuksia ja kasvien selviytymistä erilaisista ympäristötekijöistä, kuten lämpötilan vaihteluista. Kasvipopulaatioita ja -yhteisöjä tutkittaessa tarkastellaan eri kasviyksilöiden suhteita ja lajien välisiä suhteita. Ekosysteemiekogian tasolla kasviekologiassa tutkitaan muun muassa ravinteiden ja energian kiertoa sekä ihmisen vaikutusta elinympäristöihin. Ihmisen haitallisia vaikutuksia elinympäristöihin vähennetään ennallistamistoimenpiteillä, joihin kuuluvat perinneympäristöjen hoito, kuten vanhojen niittyjen niittäminen.


title: Kasviekologia

text: Kasviekologia on osa yleistä ekologiaa, johon kuuluu myös eläinekologia. Niin kasvi- kuin eläinlajien määrään ja koostumukseen vaikuttavat elinympäristön olosuhteet. Näitä olosuhteita voidaan tarkastella tietyn elinympäristön alueella, kuten yhdellä suoalueella. Toinen tapa tarkastella elinympäristön suhdetta lajeihin on tutkia lajikoostumuksen muuttumista elinympäristön muuttuessa. Elinympäristön vaikutusta lajien monimuotoisuuteen voidaan tarkastella myös laajemman alueen ekologiaa tutkimalla.


title: Inaki Gomez

text: Iñaki Gomez-Goroztieta (s. 16. tammikuuta 1988 México, Meksiko) on meksikolaissyntyinen kanadalainen kilpakävelijä. Gomez kilpailee 20 kilometrin kävelyssä, jossa hänen ennätyksensä on vuonna 2014 Taicangissa tehty 1.20.18. 172 senttimetriä pitkä ja 60 kilogrammaa painava Gomez edustaa Racewalk West-seuraa.


title: Inaki Gomez

text: Gomez osallistui vuoden 2012 kesäolympialaisiin Lontoossa ollen 20 kilometrin kilpailussa 13:s. Hän kilpaili myös vuoden 2013 MM-kilpailuissa Moskovassa sijoittuen samalla matkalla sijalle kahdeksan. Vuoden 2013 kesäuniversiadeista Kazanista Gomez saavutti pronssia 20 kilometrin kävelyn joukkuekilpailusta. Henkilökohtaisessa kilpailussa hän oli kanadalaisista parhaana viides, kun kaikkien ajat laskettiin yhteen joukkuekilpailun tuloksen saamiseksi. Vuoden 2015 Pan-Amerikan kisoista Torontosta Gomez saavutti hopeaa 20 kilometriltä. Vuoden 2015 MM-kilpailuissa hän oli neljästoista 20 kilometrillä.


title: Kimmo Vehviläinen

text: Kimmo Einar Vehviläinen (synt. 1972) on radioalan ammattilainen. Hän on toiminut radiossa erilaisissa tehtävissä 1990-luvun alusta asti aloitettuaan ensin pienissä paikallisradioissa. Vehviläinen opiskeli psykiatriaa Helsingin yliopistossa mutta keskeytti opintonsa kesätyönä alkaneen radiotoimittajuuden vuoksi.


title: Kimmo Vehviläinen

text: Vehviläinen juontaa Radio Aallon aamuohjelmaa Dynastiaa yhdessä Jarkko Valteen, Hanna Kinnusen ja Jari Peltolan kanssa. Tätä ennen hän juonsi aamushowta Radio Novalla. Vehviläinen on myös kysytty juontaja erilaisiin tapahtumiin ja toiminut myös useiden tv-ohjelmien juontajana sekä kertojana. Vehviläinen oli mukana Nelonen-kanavan Selviytyjät Suomi -tosi-tv-sarjassa vuonna 2018.


title: Kimmo Vehviläinen

text: Vehviläinen avioitui Johanna Ullakon kanssa 20. elokuuta 2016 ja he erosivat keväällä 2018. Vehviläisen isä on kenraalimajuri Aarno Vehviläinen.


title: Jukka Pietikäinen

text: Jukka Tapio Pietikäinen (s. 1956) on suomalainen diplomaatti. Hän on Suomen pääkonsuli New Yorkissa, jonne hän siirtyi suurlähettilään paikalta Buenos Airesista. Pietikäinen aloitti diplomaattiuransa vuonna 1985.


title: Daredevil (televisiosarja)

text: Daredevil on yhdysvaltalainen Drew Goddardin luoma Netflix-tilausvideopalvelussa esitettävä supersankarisarja, joka perustuu Marvel Comicsin samannimiseen sarjakuvahahmoon. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa, ja on ensimmäinen neljästä sarjasta, jotka johtivat "crossover"-minisarjan "The Defenders" tapahtumiin. Sarjaa tuottavat Marvel Television, ABC Studios, Goddard Textiles, ja ensimmäisen tuotantokauden ajan myös DeKnight Productions. Steven S. DeKnight toimi showrunnerina sarjan ensimmäisellä tuotantokaudella, Doug Petrien ja Marco Ramirezin tullessa tilalle toisella tuotantokaudella. Kolmannella tuotantokaudella showrunneriksi liittyi Erik Oleson.


title: Daredevil (televisiosarja)

text: Sarjan pääosassa on Charlie Cox, joka esittää Matt Murdockia / Daredeviliä, joka työskentelee päivisin asianajajana, mutta taistelee öisin rikollisuutta vastaan. Sarjassa näyttelevät myös Deborah Ann Woll, Elden Henson, Toby Leonard Moore, Vondie Curtis-Hall, Bob Gunton, Ayelet Zurer, Rosario Dawson ja Vincent D’Onofrio. Toisella tuotantokaudella näyttelijäkaartiin liittyivät Jon Bernthal, Élodie Yung ja Stephen Rider sekä kolmannella kaudella Joanne Whalley, Jay Ali ja Wilson Bethel.


title: Daredevil (televisiosarja)

text: Sarjan ensimmäinen tuotantokausi julkaistiin Netflixissä 10. huhtikuuta 2015. Toinen tuotantokausi julkaistiin 18. maaliskuuta 2016 ja kolmas tuotantokausi 19. lokakuuta 2018. Lisäksi huhtikuussa 2016 Netflix tilasi Jon Bernthalin hahmoon Frank Castleen / Tuomariin keskittyvän spin-off -sarjan "The Punisher", joka julkaistiin Netflixissä marraskuussa 2017. 29. marraskuuta 2018 Netflix ilmoitti virallisesti, ettei se tilaa sarjasta enää neljättä kautta.


title: Daredevil (televisiosarja)

text: Ensimmäisellä tuotantokaudella asianajajana päivisin työskentelevä ja nuorena poikana sokeutunut Matt Murdock käyttää kehittyneitä aistejaan taistellakseen öisin rikollisuutta vastaan Hell’s Kitchenin kaduilla omankädenoikeuden edustajana nimeltä Daredevil, asettuen vastakkain rikollisjohtaja Wilson Fiskin kanssa. Toisella tuotantokaudella Murdock yrittää tasapainoittaa elämänsä asianajajana ja Daredevilinä, kohdatessaan samalla Frank Castlen / Tuomarin, joka harjoittaa omankädenoikeutta kuolettavammilla keinoilla, ja todistaessaan entisen tyttöystävänsä, Elektra Natchiosin, paluuta. Kolmannella tuotantokaudella, "The Defendersin" tapahtumien jälkeen, kuukausia kateissa ollut ja kuolleeksi luultu Murdock joutuu valitsemaan sankaruuden ja piileskelyn välillä, kun Wilson Fisk vapautuu vankilasta.


title: Daredevil (televisiosarja)

text: Huhtikuussa 2013 Marvel Studiosin puheenjohtaja Kevin Feige vahvisti Daredevilin ja tähän liittyvien hahmojen elokuvaoikeuksien palanneen 20th Century Foxilta Marvelille lokakuussa 2012, sallien hahmojen käyttämisen Marvel Cinematic Universessa. Marvel Televisionin johtaja Jeph Loeb selitti vuonna 2015, että hahmo oli Marvel Studiosin valinneen hahmon heti mukaan otettavaksi oikeuksien palaamisen jälkeen. Drew Goddard esitteli Marvel ideansa uudesta "Daredevil"-elokuvasta, mutta Marvel ei ollut aikeissa luoda hahmosta R-ikärajoitettua elokuvaa eikä Goddard halunnut ”vesitettyä versiota” hahmosta, selittäen vuonna 2015: ”Menin Marvelin puheille ja puhuin heille elokuvan tekemisestä pari vuotta sitten, kauan Affleck-elokuvan ensi-illan jälkeen. Mutta se mitä me kaiki tavallaan tajusimme oli, että elokuvan teko ei halua maksaa yli 200 miljoonaa dollaria. Asia on niin, ettei Matt Murdock pelasta maailmaa. Hän pitää vain omat kulmansa puhtaana. Joten tuntuisi väärältä laitta avaruusalus tekemään pakkolasku keskelle kaupunkia. Mutta sen takia Marvelin elokuvapuolen liiketoimintaan ei kuulu 25 miljoonan dollarin elokuvien tekoa. Ne ovat isoja niin kuin niiden kuuluukin." Marvel Studios päätti lopulta, että hahmo toteutuisi parhaiten televisiosarjan kautta.


title: Daredevil (televisiosarja)

text: Lokakuussa 2013 Deadline raportoi Marvel Televisionin valmistelevan VOD-palveluihin ja kaapelitelevisioon neljä draamasarjaa ja yhden minisarjan, Netflixin, Amazon Instant Videon ja WGN America osoittaessa kiinnostusta asiaan. Viikkoja myöhemmin Marvel ja Disney julkistivat Marvel Televisionin ja ABC Studiosin toteuttavan Netflixille näytellyt televisiosarjat Daredevilistä, Jessica Jonesista, Luke Cagesta ja Rautanyrkistä, johtaen lopulta Puolustajista kertovaan minisarjaan. Formaatti valittiin "The Avengersin" menestymisen johdosta, kun Rautamies, Hulk, Thor ja Kapteeni Amerikka esiteltiin erikseen omissa elokuvissaan ennen "crossover"-elokuvaa. Joulukuussa Goddard palkattiin virallisesti "Daredevilin" vastaavaksi tuottajaksi ja showrunneriksi, mutta Marvel paljasti toukokuussa 2014 Goddard jättäneen projektin ohjatakseen Sony Pictures Entertainmentille elokuvan Kuuden Koplasta. Goddard kuitenkin käösikirjoitti kaksi ensimmäistä jaksoa ja oli yhä mukana konsulttina ja vastaavana tuottajana, Steven S. DeKnightin ottaessa hänen paikkansa uutena showrunnerina. Marvel paljasti sarjan vieralliseksi nimeksi "Marvel’s Daredevil", DeKnightin, Goddardin, Loebin, Jim Choryn, Dan Buckleyn, Joe Quesadan, Stan Leen, Alan Finen, Cindy Hollandin, Kris Henigmanin, Allie Gossin ja Peter Friedlanderin toimiessa vastaavina tuottajina.


title: Daredevil (televisiosarja)

text: Huhtikuussa 2015 Marvel ja Netflix paljastivat, että "Daredevilille" oli tilattu toinen tuotantokausi, mutta DeKnight ei muiden kiireittensä takia jatkaisi showrunnerina. Uusiksi showrunnereiksi valittiin Doug Petrie ja Marco Ramirez, jotka olivat olleet käsikirjoittajina ensimmäisellä tuotantokaudella ja työskennelleet läheisesti DeKnightin ja Goddardin kanssa. Petrie, Ramirez, Alison Engel ja Mark Verheiden liittyivät vastaaviin tuottajiin, Friedlanderin erotessa DeKnightin mukana. Heinäkuussa 2016 tilatiin kolmas tuotantokausi ja Petrien ja Ramirezin toivottiin palaavan showrunnereiksi. Lokakuussa 2017 kuitenkin ilmoitettiin, että kolmannen tuotantokauden showrunnerina toimii Erik Oleson.


title: Daredevil (televisiosarja)

text: Toukokuun 2014 lopussa Charlie Cox valittiin Daredevilin rooliin. Cox oli ensimmäinen valinta rooliin, Quesadan ehdotettua häntä siihen jo vuonna 2012 ennen kuin Marvel Studios sai takaisin 20th Century Foxilta hahmon oikeudet. 19. kesäkuuta Marvel paljasti Vincent D’Onofrion näyttelevän Wilson Fiskiä / Kingpiniä, ja 20. kesäkuuta Rosario Dawson liittyi näyttelijäkaartiin. Muutama päivä myöhemmin Elden Henson vaäittiin näyttelemään Foggy Nelsonia, kun taas 17. heinäkuuta Deborah Ann Woll valittiin Karen Pagen rooliin. 11. lokakuuta Dawsonin roolihahmon paljastettiin olevan Claire Temple, hahmo, jossa on Yöhoitajan piirteitä. Ayelet Zurer, Bob Gunton, Toby Leonard Moore ja Vondie Curtis-Hall liittyivät näyttelijäkaartiin Vanessa Mariannan, Leland Owlsleyn, James Wesleyn ja Ben Urichin rooleissa.


title: Daredevil (televisiosarja)

text: Kesäkuussa 2015 Marvel paljasti Jon Bernthalin näyttelevän toisella tuotantokaudella Frank Castlea / Tuomaria, Coxin, Wollin, Hensonin, Dawsonin ja D’Onofrion palatessa omiin rooleihinsa. Seuraavan kuukauden aikana Élodie Yung valittiin näyttelemään Elektraa, joka vain mainittiin ensimmäisellä tuotantokaudella. Syyskuussa 2015 Stephen Rider liittyi näyttelijäkaartiin apulaispiirisyyttäjä Blake Towerin roolissa. Cox, Woll, Henson ja D’Onofrio palaavat rooleihinsa kolmannella tuotantokaudella. Wilson Bethel valittiin marraskuussa 2017 näyttelemään Benjamin Poindexteriä ja tammikuussa 2018 Joanne Whalleyn paljastettiin näyttelevän Maggie Gracea, nunnaa, joka on huolehtinut Murdockista "The Defendersin" tapahtumien jälkeen ja paljastui hänen äidikseen. Maaliskuussa 2018 Jay Ali valittiin näyttelemään FBI-agentti Rahul ”Ray” Nadeemia.


title: Daredevil (televisiosarja)

text: Kuvaukset sijoittuvat New Yorkiin, mukaan lukien Brooklyniin ja Long Island Cityyn, jotka yhä muistuttavat vanhaa Hell’s Kitcheniä, Tuotannolla oli aikataulu, jonka mukaan yhtä jaksoa kuvatiin kahdeksan-päivää. DeKnight kuvaili sarjan tunnelmaa sanomalla, ”Olemme menossa sarjan kohdalla karuun suuntaan, 1970-luvun New Yorkin tunnelmaan. Rakastamme ideaa kauneudesta ja kaupungin rapistumisesta, Hell’s Kitchenin ollessa sekä kaunis että karu samaan aikaan. Siksi Matt Murdock rakastaa ja haluaa suojella sitä.” Sarjan toimintakohtausten inspiraationa toimivat "" -elokuvat.


title: Daredevil (televisiosarja)

text: Sarjan visuaaliset efektit toteutettiin New Yorkissa Shade VFX:n studiolla, Bryan Godwinin toimiessa visuaalisten efektien päävastaavana.


title: Daredevil (televisiosarja)

text: Lokakkuussa 2014 paljastettiin, että John Paesano säveltäisi sarjan musiikin. Sarjan pääteema, joka oli sävelletty yhdessä Braden Kimballin kanssa, on johdettu Paesano alkuperäisestä demosta, jonka hän toimitti koe-esiintymiseen. Paesano huomautti, että on harvinaista, että sellainen materiaali otettaisiin sävellysten lopulliseen versioon sellaisenaan. Ensimmäisen tuotantokauden soundtrack julkaistiin iTunesissa 27. huhtikuuta 2015, toisen tuotantokauden soundtrack 15. heinäkuuta 2016 ja kolmannen tuotantokauden soundtrack 19. lokakuuta 2018.


title: Daredevil (televisiosarja)

text: "Daredevil" on katsottavissa suoratoistopalvelu Netflixissä, kaikilla alueilla, joissa se on saatavilla, UHDTV 4K ja HDR-laaduilla. Deluxe Entertainment Services Group vastasi ensimmäisen tuotantokauden tehostamisesta HDR-laadulle. Ensimmäisen kauden kaikki 13 jaksoa julkaistiin samanaikaisesti 10. huhtikuuta 2015, jotta ihmiset voisivat katsoa useampia jaksoja peräkkäin; se on ollut muidenkin Netflix-sarjojen suosittu katsomistapa. Toinen tuotantokausi julkaistiin 18. maaliskuuta 2016. Kolmas tuotantokausi julkaistiin 19. lokakuuta 2018.


title: Daredevil (televisiosarja)

text: Tammikuussa 2016 ennen Bernthalin ensiesiintymistä Frank Castlena / Tuomarina toisella tuotantokaudella, Netflix oli jo aloittanut spin-off -sarjan "The Punisher" kehittämisen ja etsi sille showrunneria. Sarja keskittyisi Frank Castleen ja olisi "The Defendersin" tapahtumiin johtavien sarjojen ulkopuolella. Loeb kuitenkin vihjaili, ettei Marvel Television ollut vielä kunnolla aloittanut sarjan kehittämistävaan keskittyi sillä hetkellä toteuttamaan ”"Daredevilin" toisen tuotantokauden 13 parasta jaksoa”, mutta sanoi ”En koskaan yritä lannistaa kanavaa katsomasta hahmojamme ja rohkaisemasta meitä tekemään lisää...Jos niin hyvin käy, että kirjoittaminen, ohjaus ja näyttelijä saavat ihmiset haluamaan nähdä enemmän kyseistä henkilöä, hienoa.” Huhtikuussa 2016 Marvel ja Netflix tilasivat "The Punisherin", vahvistaen Bernthalin olevan mukana ja palkaten Steve Lightfootin showrunneriksi. Sarjan ensimmäinen tuotantokausi julkaistiin marraskuussa 2017. Woll palasi sarjassa Karen Pagen rooliin.


title: Daredevil (televisiosarja)

text: Ennen kolmannen tuotantokauden julkaisua "Deadline Hollywood" raportoi, että sarjan odotettiin sarjan neljäs tuotantokausi, koska se oli ”laajalti katsottu ja kriitikoiden ylistämä”. Oleson esitteli Netflixille ideansa neljättä tuotantokautta varten 2018 ja toivoi tapaamisen johtavan neljännen tuotantokauden viralliseen tilaamiseen. Netflix kuitenkin ilmoitti 29. lokakuuta 2018 lopettavansa sarjan kolmanteen tuotantokauteen, sanoen kaikkien kolmane tuotantokauden pysyvän palvelussaan mutta hahmon elämän ”jatkuvan Marvelin tulevissa projekteissa”. "Deadline Hollywood" huomautti, että ”toisin kuin "Iron Fist" tai "Luke Cage", ovet näyttävät olevan avoinna” sarjalle muualla, mahdollisesti Disneyn omassa tilausvideopalvelussa Disney+:lla.


title: Marcelo Brozović

text: Marcelo Brozović (s. 16. marraskuuta 1992 Zagreb) on kroatialainen jalkapalloilija, joka edustaa Serie A-seura Internazionalea. Pelipaikaltaan molempijalkainen Brozović on keskikenttäpelaaja. Hän kuuluu myös Kroatian jalkapallomaajoukkueeseen.


title: Marcelo Brozović

text: Brozović aloitti uransa Kroatian 2. HNL:n Hrvatski Dragovoljacissa vuonna 2010. Vuonna 2011 seura nousi Kroatian korkeimmalle sarjatasolle, 1. HNL:hon ja Brozović teki pääsarjadebyyttinsä. Yhteensä hän pelasi Dragovoljacissa 22 ottelua tehden yhden maalin.


title: Marcelo Brozović

text: Vuodet 2011-2012 Brozović edusti niin ikään Kroatian pääsarjan NK Lokomotivaa. Otteluita kertyi yhden kauden aikana 33 ja maaleja viisi. Elokuussa 2012 Brozović siirtyi Kroatian suurimpaan seuraan, kotikaupunkinsa Dinamo Zagrebiin. Dinamossa Brozović debytoi kaudella 2012-2013 Mestareiden liigassa ja voitti myös liigan mestaruuden. Seuraavalla kaudella Brozović voitti jälleen liigan mestaruuden debytoiden nyt Eurooppa-liigassa.


title: Marcelo Brozović

text: Tammikuussa 2015 Brozović siirtyi puolitoista vuotta kestävälle lainalle Italian Serie A:n Internazionaleen. Internazionalella on lainasopimuksen päätyttyä osto-optio Brozovićista. Hän debytoi seuran paidassa helmikuussa 2015 US Sassuoloa vastaan.


title: Marcelo Brozović

text: Brozović on pelannut käytännössä kaikissa Kroatian nuorten maajoukkueissa. Debyytti aikuisten maajoukkueen paidassa tapahtui kesäkuussa 2014 ystävyysottelussa Australiaa vastaan. Brozović kuului Kroatian maajoukkueeseen myös saman kesän MM-kilpailuissa, joissa hän pelasi yhdessä ottelussa, turnauksen avausottelussa isäntäjoukkue Brasiliaa vastaan.


title: Etraviriini

text: Etraviriini (CHBrNO) on bentsonitriilijohdannaisiin kuuluva orgaaninen yhdiste. Yhdiste on niin kutsuttu toisen sukupolven ei-nukleosidinen käänteiskopioijaentsyymin estäjä ja sitä käytetään lääketieteessä HIV:n hoidossa.


title: Etraviriini

text: Etraviriini sitoutuu muiden käänteiskopioijaentsyymin estäjien tavoin käänteiskopioijaentsyymiin ja estää tällöin sen DNA- ja RNA-riippuvaisen polymeraasiaktiivisuuden. Tällöin virussolut eivät pääse jakaantumaan ja kuolevat. Etraviriinia käytetään aina yhdessä muiden antiretroviraalisten lääkeaineiden kanssa. Sen on havaittu olevan tehokas myös sellaisia HIV-kantoja vastaan, jotka ovat kehittäneet resistenssin muita ei-nukleosidisia käänteiskopioijaentsyymin inhibiittoreita vastaan. Tyypillinen annostus on 200 mg/vrk ja absorptiota auttaa ruokailu lääkkeenoton jälkeen. Etraviriini tuli markkinoille vuonna 2008.


title: Etraviriini

text: Etraviriinin tyypillisiä haittavaikutuksia ovat allerginen ihottuma, vatsakivut, huonovointisuus ja ripuli. Lääkeaine voi aiheuttaa myös maksan entsyymiarvojen nousua. Vuonna 2009 raportoitiin tapauksista, joissa etraviriini oli mahdollisesti aiheuttanut hengenvaarallisen Stevens–Johnson-oireyhtymän. Lääkkeellä saattaa olla myös yhteys eräisiin autoimmuunisairauksiin kuten Basedowin tautiin, polymyosiittiin ja Guillain–Barrén oireyhtymään.


title: Etraviriini

text: Etraviriinin synteesin lähtöaineita ovat p-syanoaniliini ja syanamidi, jotka reagoivat muodostaen guanidiinijohdannaisen. Tämä reagoi dietyylimalonaatin kanssa muodostaen dihydroksisubstituoidun pyrimidiinijohdannaisen, jonka hydroksyyliryhmät korvautuvat kloorilla reaktiossa fosforyylikloridin kanssa. Näin muodostunut välituote bromataan ja yksi klooriatomeista korvautuu nukleofiilisella aromaattisella substituutiolla 2,6-dimetyyli-4-syanofenolin kanssa. Etraviriinisynteesin viimeisessä vaiheessa klooriatomi korvautuu aminoryhmällä reaktiolla ammoniakin kanssa.


title: Antónios Mástoras

text: Antónios Mástoras (, etunimi usein muodossa "Adónios"; s. 6. tammikuuta 1991) on kreikkalainen korkeushyppääjä. Mástoraksen ulkoratojen ennätys on Ostravassa kesäkuussa 2014 hypätty 230 ja sisäratojen ennätys vuoden 2015 sisäratojen EM-kilpailuiden finaalissa hypätty 231. Hän edustaa Panellinos AC:tä.


title: Antónios Mástoras

text: Mástoras saavutti hopeaa ennätystuloksellaan vuoden 2015 sisäratojen EM-kilpailuista Prahasta. Hän jakoi hopean yhdessä Italian Silvano Chesanin kanssa. Mástoras on osallistunut kerran MM-kilpailuihin, vuonna 2013, jääden tuolloin karsintaan. Myös vuoden 2014 EM-kilpailuissa Zürichissä hän jäi karsintaan.


title: Antónios Mástoras

text: Mástoras saavutti pronssia alle 23-vuotiaiden EM-kilpailuista 2013 Tampereelta tuloksella 226. Hän jakoi pronssin Iso-Britannian Allan Smithin kanssa.


title: Svein-Erik Stiansen

text: Svein-Erik Stiansen (s. 6. toukokuuta 1942) on entinen norjalainen pikaluistelija. Stiansen oli maailman kärkiluistelijoita 1960-luvun lopulla. Paras matka oli 1 500 metriä, mutta myös muilla matkoilla hänellä oli kansainvälistä menestystä.


title: Svein-Erik Stiansen

text: Stiansen nousi ensimmäisen kerran kansainväliseen tietoisuuteen osallistuessaan vuoden 1962 MM-kisoihin, joissa hän ei vielä päässyt kuitenkaan luistelemaan viimeistä matkaa kokonaissijoituksen ollessa 18. Vuoden 1964 EM-kisoissa hän sijoittui 16.


title: Svein-Erik Stiansen

text: Stiansen osallistui kaikkiaan 10 kertaa MM- ja EM-kisoihin. Menestysvuodet olivat vuosina 1966-1969. Vuoden 1966 EM-kisoissa sijoitu oli 7. ja MM-kisoissa 5. Seuraavasta kaudesta eli talvesta 1967 tuli hänen uransa huippuvuosi, kun hän sijoittui niin MM- kuin EM-kisoissa viidenneksi. Olympiavuosi 1968 ei tuonut kuitenkaan mitalimenestystä. EM-kisoissa sijoitus oli 9. ja MM-kisoissa 12. Grenoblen talviolympialaisissa Stianssen luisteli 1 500 metrillä parhaan olympialaissijoituksensa eli oli seitsemäs. 5 000 metrillä sijoitus oli 11. Seuraavana vuonna 1969 Stianssen kilpaili ja sijoittui EM-kisoissa yhdeksänneksi ja MM-kisoissa 10. Stiansen yritti ja päässi vielä Norjan olympiajoukkueeseen Sapporon vuoden 1972 kisoihin, joissa hän sijoittui 1 500 metrillä 11.,


title: Svein-Erik Stiansen

text: Svein-Erik Stiansen luisteli 13.-14. tammikuuta 1968 Italian Madonna di Campigliossa yhteispisteiden uuden ME:n 176.982 sarjalla 41,8 - 7.27,6 - 2.07,7 - 15.57,1 eli alle Hollannin Kees Verkerkin ennätyksen. Stianssenin ennätys ei säilynyt kuitenkana kauan ME:nä, sillä Länsi-Saksan Günter Traub rikkoi sen Inzellissä.


title: Svein-Erik Stiansen

text: Uransa jälkeen Stiansen oli johtajana perustettaessa 1970-luvun alussa pikaluistelijoiden omaa ammattilaissarjaa. Myöhemmin hän on toiminut 1990-luvulla Norjan hiihtoliiton johtotehtävissä. Hänen poikansa on tunnettu 1990-luvulla kansainvälistä menestystä saavuttanut alppinisti Tom Stiansen.


title: Vickers Vimy

text: Vickers Vimy (F.B.27) oli brittiläinen kaksitasoinen raskas pommikone. Konetyypin tuotanto alkoi vasta ensimmäisen maailmansodan loppupuolella, ja se oli eräs raskaimpia (tyhjäpaino 3 222 kg ja suurin lentoonlähtöpaino 4 937 kg) luokassaan. Vickers Vimyllä tehtiin ensimmäinen Atlantin valtameren ylityslento vuonna 1919. Sen tekivät John Alcock ja Arthur Brown. Vimy-koneilla tehtiin myös muitakin ennätyslentoja ja vastaavia saavutuksia.


title: Vickers Vimy

text: Kone saattoi kuljettaa 1 124 kg pommeja. Puolustusaseistuksena siinä olivat niin kutsutulle "Scarffin kehälle" asennetut 7,7 mm Lewis-konekiväärit, joita oli kaksi. Toinen sijaisi keulan etuampumossa ja toinen keskellä rungon päällä. Rolls-Royce Eagle VIII -moottorit olivat 360 hv (268 kW) tehoiset kukin, niitä oli 2 kpl. Koneen kantama oli noin 1 450 km ja huippunopeus 160 km/h.


title: Vickers Vimy

text: Sodan päätyttyä useita tämän tyypin pommikoneita muunnettiin matkustajakäyttöön siviili-ilmailuun.


title: Pipinin lahjoitus

text: Pipinin lahjoitus on nimitys kahdelle merkittävälle maalahjoitukselle, jotka frankkien kuningas Pipin Pieni teki vuosina 754 ja 756 paaville. Paavi sai näin valtansa alle merkittävän osan keskisestä Italiasta, mikä loi pohjan Kirkkovaltion synnylle. Lahjoitukseen liittyi myös frankkien ja paavinistuimen liittoutuminen, mikä osoittautui merkittäväksi tapahtumaksi Euroopan myöhemmän historian kannalta.


title: Pipinin lahjoitus

text: Ennen Pipinin lahjoitusta paavi oli läntisessä kristikunnassa lähinnä uskonnollinen auktoriteetti, mutta maallisen vallan suhteen hän oli Italian hallitsijoiden armoilla. Paavi oli tosin saanut jo 300-luvulla lahjoituksina joitain maa-alueita Rooman ympäristöstä, mutta ne eivät vielä muodostaneet hänelle omaa valtiota. Nimellisesti Rooma oli 700-luvun puolivälissä osa Bysantin valtakuntaa, mutta kaukana Konstantinopolissa asunut keisari ei enää kyennyt suojelemaan sitä. Kun kuningas Aistulfin johtamat sotaisat langobardit valloittivat Bysantilta Ravennan eksarkaatin ja uhkasivat seuraavaksi Roomaa, paavi päätti liittoutua frankkien kanssa. Jo vuonna 751 paavi Sakarias siunasi Pipin Pienen kruunauksen frankkien kuninkaaksi ja samalla merovingien syrjäyttämisen vallasta. Tammikuussa 754 Sakariaan seuraaja, paavi Stefanus II (tunnetaan myös Stefanus III:na) matkusti Pipinin luo nykyiseen Ranskaan ja tapasi hänet kuninkaallisessa palatsissa Ponthionissa. Stefanus II jäi Pipinin vieraaksi koko talveksi, minä aikana tärkeä liitto heidän välillään syntyi.